sagorsarker/bangla-wikipedia huggingface dataset:
দিয়া বীলতা

দিয়া বীলতা হলেন একজন মরিশিয়ান-ভারতীয় মডেল এবং সৌন্দর্য প্রতিযোগিতার শিরোপাধারী যিনি মিস মরিশাস ২০১২-এর মুকুট পেয়েছিলেন। বীলতা ১৯৮৮ সালের ৮ই আগস্ট মরিশাসের কোয়াত্রে বোর্নস-এ জন্মগ্রহণ করেন। দিয়া বীলতা পড়াশুনো করেছেন বাইচু মধু সরকারি স্কুলে এবং তারপর মরিশাস বিশ্ববিদ্যালয় থেকে তিনি মানবসম্পদ ব্যবস্থাপনায় স্নাতক ডিগ্রি সম্পন্ন করেন। মডেলিংয়ে তাঁর সাফল্য অর্জনের সময় তিনি একইসাথে তাঁর স্নাতক পড়া চালিয়ে গেছেন।
বীলতা থাইল্যান্ডে অনুষ্ঠিত মিস ট্যুরিজম ওয়ার্ল্ড ২০১২ সুন্দরী প্রতিযোগিতায় মরিশাসের প্রতিনিধিত্বকারী প্রথম ছিলেন। মিস মরিশাস ২০১২ উপাধি পাবার পর, তিনি মরিশাস পুলিশ বিভাগ এবং পাবলিক অবকাঠামো মন্ত্রণালয় জাতীয় উন্নয়ন ইউনিট, ল্যাণ্ড ট্রান্সপোর্ট এবং শিপিং ন্যাশনাল ডেভেলপমেন্ট ইউনিট দ্বারা সড়ক নিরাপত্তার জন্য রাষ্ট্রদূত ও জাতীয় কণ্ঠস্বর হয়েছিলেন। তিনি এইচআইভি / এইডসের বিস্তারের বিরুদ্ধে লড়াইয়ে একটি এনজিও -তেও অবদান রাখেন।
দিয়া বীলতা ১৯৮৮ সালের ৮ই আগস্ট মরিশাসের কোয়াত্রে বোর্নস-এ জন্মগ্রহণ করেন। তিনি তাঁর প্রাথমিক শিক্ষার জন্য বাইচু মধু সরকারী স্কুলে যোগদান করেন। তারপর তিনি বিউ-বাসিনের কলেজ বন এট পারপেটুয়েল সেকোর্স থেকে মাধ্যমিক শিক্ষা সমাপ্ত করেন। দিয়া বীলতা ২০১১ সালে ইউনিভার্সিটি অফ মরিশাস (ইউওএম) থেকে হিউম্যান রিসোর্স ম্যানেজমেন্টে স্নাতক ডিগ্রি পেয়েছিলেন, তিনি একই ক্ষেত্রে তাঁর স্নাতকোত্তর ডিগ্রি অর্জনের ইচ্ছা প্রকাশ করেছিলেন এবং একজন প্রভাষক হতে চান। দিয়া বীলতা ইউওএম-তে গবেষণা সহকারী হিসেবে কর্মরত ছিলেন।
২০১২ সালের ৩০শে জুন, ফিনিক্সের জে অ্যাণ্ড জে, প্রেক্ষাগৃহে অমিক্ষা দিলচাঁদ (মিস মরিশাস ২০১১) দিয়া বীলতাকে মিস মরিশাস ২০১২-এর মুকুট পরিয়ে দেন। ফাইনালের এক সপ্তাহ আগে, তিনি সেরা পোশাকের পুরস্কার জিতেছিলেন। সেটি মিস মরিশাস প্রতিযোগিতার একটি প্রাথমিক ধাপ ছিল। তিনি মিস সাইরেন / বিচ বিউটি পুরস্কারের জন্য রানার আপ হয়েছিলেন।
বীলতা ২০১২ সাল থেকে সৌন্দর্য প্রতিযোগিতায় অংশগ্রহণ করা শুরু করেন। তিনি ২০১২ সালে মিস মরিশাসের মুকুট পেয়েছিলেন এবং মিস ট্যুরিজম ওয়ার্ল্ড ও মিস ইউনিভার্স ২০১৩-এর জন্য মনোনয়ন পেয়েছিলেন। তিনি মিস ট্যুরিজম ওয়ার্ল্ড ২০১২ -এ অংশ নিয়েছিলেন। ইভেন্টটি ২০১৩ সালে আসন্ন মিস ইউনিভার্স প্রতিযোগিতার মহড়া হিসাবে বিবেচিত হয়েছিল। দিয়া বীলতা ২০১৩ সালের ৯ই নভেম্বর তারিখে ক্রোকাস সিটি হলে অনুষ্ঠিত মিস ইউনিভার্স ২০১৩ -এ অংশগ্রহণ করেছিলেন, আনুষ্ঠানিকভাবে মরিশাসের প্রতিযোগী হিসেবে। এটি অনুষ্ঠিত হয়েছিল রাশিয়ার রাজধানী মস্কোর একটি শহরতলী ক্রাসনোগর্স্ক-এ।
বীলতা সামাজিক কাজের প্রতি উৎসাহী, তাঁর নিজের ভাষায়, "আজ বিশ্বে বিদ্যমান সামাজিক সমস্যাগুলির সমাধান করা সহজ হবে না, তবে আমি এখনও দৃঢ়ভাবে বিশ্বাস করি যে দারিদ্র্য মোকাবেলা করা, সঠিক শিক্ষা প্রদান এবং সঠিক মূল্যবোধ স্থাপন করা শুরু হিসেবে ভাল হবে।”
দাদরা ও নগর হাভেলি এবং দমন ও দিউ ফুটবল দল

দাদরা ও নগর হাভেলি এবং দমন ও দিউ ফুটবল দল হল ভারতের কেন্দ্রশাসিত অঞ্চল দাদরা ও নগর হাভেলি এবং দমন ও দিউর প্রতিনিধিত্বকারী ফুটবল দল। এই দল মূলত সন্তোষ ট্রফিতে অংশগ্রহণ করে। পূর্বে দাদরা ও নগর হাভেলি এবং দমন ও দিউ আলাদা দল হিসেবে খেললেও পরে জুড়ে গিয়ে এই দল হিসেবে খেলতে শুরু করে।
২০২২–২৩ সন্তোষ ট্রফির স্কোয়াড:
অমিক্ষা দিলচাঁদ

অমিক্ষা দিলচাঁদ ; (জন্ম ২৬শে অক্টোবর ১৯৮৮) একজন মরিশিয়ান সৌন্দর্য প্রতিযোগিতার শিরোপাধারী যিনি মিস মরিশাস ২০১২-এর মুকুট পেয়েছিলেন। অমিক্ষা তাঁর প্রাথমিক শিক্ষার জন্য নটরডেম দে লা কনফিয়েন্স আরসিএ স্কুলে ভর্তি হন। তারপর তাঁর মাধ্যমিক শিক্ষার জন্য রোজ-হিলের লরেটো কলেজে যোগ দেন। অমিক্ষা ইউনিভার্সিটি কলেজ লন্ডন (ইউসিএল) থেকে এলএলবি (অনার্স) সম্পন্ন করেছেন।
তিনি ২০১১ সালে মিস মরিশাসের মুকুট পেয়েছিলেন। ২০১২ সালের অক্টোবরে, তিনি অ্যানাইস বীরপাত্রেন -এর পরে মরিশাসের জন্য পুরস্কার জেতা দ্বিতীয় মরিশিয়ান মহিলা হন। তিনি লাস ভেগাসে মিস ইউনিভার্স ২০১২ এবং মিস ইন্টারন্যাশনাল ২০১২-এ অংশগ্রহণ করেছিলেন যেখানে তিনি ১৭ তম স্থান অর্জন করেছিলেন।
মিস মরিশাস নির্বাচিত হওয়ার পর, অমিক্ষা অপারেশন স্মাইল অ্যাম্বাসেডর হিসাবে কাটা ঠোঁট ও তালু -র সমস্যায় ভুগছে এমন বাচ্চাদের সাহায্য করার জন্য একটি এনজিওতে যোগদান করেছেন। তিনি লুপাস অ্যালার্টেরও একজন সদস্য, যা জীবনের আশঙ্কাজনক রোগ, লুপাস সম্পর্কে সচেতনতা বাড়াতে সাহায্য করে।
অমিক্ষা ১৯৮৮ সালের ২৬শে অক্টোবর, মরিশাসে জন্মগ্রহণ করেছিলেন। তাঁর বাবা দিলচাঁদ একজন শিক্ষক এবং তাঁর মা একজন নার্স হিসাবে কাজ করেছিলেন। অমিক্ষা তাঁর প্রাথমিক শিক্ষার জন্য নটরডেম দে লা কনফিয়েন্স আরসিএ স্কুলে ভর্তি হন তারপর তাঁর মাধ্যমিক শিক্ষার জন্য রোজ-হিলের লরেটো কলেজে যোগ দেন। অমিক্ষা ইউনিভার্সিটি কলেজ লন্ডন থেকে একজন এলএল.বি. (অনার্স) ডিগ্রিধারী।
মিস মরিশাস সুন্দরী প্রতিযোগিতা ২০১১-এর সময় ভারতে "ফ্যাশন এবং ডিজাইন" এর একটি কোর্সের জন্য অমিক্ষা আইআইএফটি থেকে একটি বৃত্তিও পেয়েছিলেন। তিনি জাতীয় পর্যায়ে ফুটবল খেলেছেন। তিনি ইদানীং তাঁর ব্যক্তিগত ব্লগে খুব সক্রিয় ছিলেন এবং তাঁর ব্লগের মাধ্যমে আশেপাশের অনেক অন্যায় কাজ প্রকাশ্যে এনেছেন। তিনি ম্যানচেস্টার ইউনাইটেডের ভক্ত।
মিস মরিশাস নির্বাচিত হওয়ার পর, অমিক্ষা অপারেশন স্মাইল অ্যাম্বাসেডর হিসেবে কাটা ঠোঁট ও তালু -র সমস্যায় ভুগছে এমন বাচ্চাদের সাহায্য করার জন্য একটি এনজিওতে যোগ দিয়েছেন। তিনি লুপাস অ্যালার্টেরও একজন সদস্য, যা জীবন সংশয়কারী রোগ, লুপাস সম্পর্কে সচেতনতা বাড়াতে সাহায্য করে। অমিক্ষা, তাঁর ফেসবুক অ্যাকাউন্টে ঘোষণা করেছেন যে তিনি এখন মিস সুপারন্যাশনাল মরিশাসের ফ্র্যাঞ্চাইজি নিয়েছেন যার অর্থ মরিশাস এখন মিস সুপারন্যাশনাল-এও অংশগ্রহণ করবে।
২০১১ সালের ৬ই আগস্ট, শনিবার রাতে, অমিক্ষা দিলচাঁদকে মিস মরিশাস ২০১১-এর মুকুট পরিয়ে দেওয়া হয়েছিল, ফিনিক্সের জে অ্যাণ্ড জে প্রেক্ষাগৃহে অনুষ্ঠিত বার্ষিক অনুষ্ঠানে। ফাইনালের এক সপ্তাহ আগে, তিনি মিস ট্যালেন্ট অ্যাওয়ার্ডও জিতেছিলেন যা মিস মরিশাস প্রতিযোগিতার প্রাথমিক ধাপ। তিনি সৈকত সুন্দরী-সাঁতারের পোশাক প্রতিযোগিতার রানার আপও হয়েছিলেন। ২০১২ সালের ২১শে অক্টোবর জাপানের ওকিনাওয়াতে অনুষ্ঠিত মিস ইন্টারন্যাশনাল ২০১২-এ, অমিক্ষা মিস ইন্টারনেট জনপ্রিয়তায় পঞ্চম, মিস ট্যালেন্টে চতুর্থ এবং সামগ্রিকভাবে ১৭তম স্থান অধিকার করেন। তিনি মিস ফ্রেণ্ডশিপ পুরস্কারও জেতেন। মিস মরিশাস ২০১১ হওয়ার কারণে, তিনি ২০১২ সালের ১৯শে ডিসেম্বর, মার্কিন যুক্তরাষ্ট্রের নেভাদার লাস ভেগাসে অনুষ্ঠিত মিস ইউনিভার্স ২০১২ -তে মরিশাসের প্রতিনিধিত্ব করেছিলেন। তাঁর প্রতিযোগী ছিলেন অন্যান্য ৮৮ জন।
হোয়াই আই এম নট এ ক্রিশ্টিয়ান

হোয়াই আই এম নট এ ক্রিশ্টিয়ান হলো ব্রিটিশ দার্শনিক বার্ট্রান্ড রাসেল লিখিত একটি প্রবন্ধ। এটি মূলতঃ ১৯২৭ সালের ৬ মার্চ তারিখে ন্যাশনাল সেক্যুলার সোসাইটির দক্ষিণ লন্ডন শাখার পৃষ্ঠপোষকতায় বটর্সি টাউন হলে প্রদত্ত একটি বক্তৃতা যা সেই বছর একটি পুস্তিকা হিসাবে প্রকাশিত হয়েছিল এবং বেশ কয়েকবার ইংরেজি এবং বিভিন্ন ভাষায় অনুবাদিত হয়ে পুনঃপ্রকাশিত হয়েছে।
রাসেল ধর্মের নৈতিকতা নিয়ে প্রশ্ন তোলেন, যা তার দৃষ্টিতে প্রধানত ভয়ের উপর ভিত্তি করে রচিত হয়েছে।
রাসেল 'খ্রিস্টান' শব্দটি সংজ্ঞায়িত করে, দুটি ন্যূনতম বিশ্বাসের পক্ষে অত্যধিক বিস্তৃত সংজ্ঞা প্রত্যাখ্যান করে: যে ঈশ্বর আছেন এবং খ্রিস্ট একজন সর্বোচ্চ নৈতিক আদর্শ-নমুনা। তারপরে তিনি এই উভয় বিশ্বাসকে প্রত্যাখ্যান করার জন্য এবং নিজেকে একজন খ্রিস্টান হিসাবে চিহ্নিত না-করার জন্য তার কারণগুলো ব্যাখ্যা করেন।
বিধানচন্দ্র রায় ট্রফি

জুনিয়র জাতীয় ফুটবল চ্যাম্পিয়নশিপ, বিসি রায় ট্রফি বা বিধানচন্দ্র রায় ট্রফি নামেও পরিচিত, হল একটি ভারতীয় ফুটবল টুর্নামেন্ট, যা ১৯ বছরের কম বয়সী খেলোয়াড়দের জন্য অনুষ্ঠিত হয়। বার্ষিক প্রতিযোগিতায় অংশগ্রহণকারীরা হল সর্বভারতীয় ফুটবল ফেডারেশনের (এআইএফএফ) অধীনে ভারতের রাজ্য ফুটবল সংস্থাগুলির প্রতিনিধিত্বকারী দল। ভারতীয় ফুটবল অ্যাসোসিয়েশন কর্তৃক পশ্চিমবঙ্গের প্রাক্তন মুখ্যমন্ত্রী বিধানচন্দ্র রায়ের স্মরণে ট্রফি উপস্থাপনের সহিত টুর্নামেন্টটি ১৯৬২ খ্রিস্টাব্দে এআইএফএফ দ্বারা প্রতিষ্ঠিত হয়েছিল।
নীচে চ্যাম্পিয়নশিপের বিজয়ী এবং রানার্স-আপ দলের তালিকা রয়েছে:
ভারতের জাতীয় গেমসে ফুটবল

ভারতের জাতীয় গেমসে ফুটবল ১৯৮৫ সাল থেকে ভারতের জাতীয় গেমসে একটি খেলা হয়ে আসছে এবং ১৯৯৯ সালের সংস্করণে মহিলাদের ফুটবল টুর্নামেন্ট চালু করা হয়েছিল। ১৯৮৫ সালের জাতীয় গেমস ১৯২৪ সালে প্রতিষ্ঠার পর থেকে অনুষ্ঠিত প্রথম আধুনিক জাতীয় গেমস ছিল এবং অলিম্পিকের ধাঁচে এটিই প্রথম অনুষ্ঠিত হয়েছিল।
পাঞ্জাব এবং পশ্চিমবঙ্গ বর্তমানে পুরুষদের ইভেন্টে ৩টি স্বর্ণ পদক সহ সবচেয়ে সফল রাজ্য এবং মণিপুর মহিলাদের ইভেন্টে ৫টি স্বর্ণপদক নিয়ে সবচেয়ে সফল।
২০২২ সংস্করণে, পশ্চিমবঙ্গ পুরুষদের ইভেন্টে তৃতীয় স্বর্ণপদক জিতেছে, আর মহিলাদের ইভেন্টে পঞ্চম সোনা জিতেছে মণিপুর।
মীর ইকবাল হুসেইন ট্রফি

সাব জুনিয়র জাতীয় ফুটবল চ্যাম্পিয়নশিপ হল, যা মীর ইকবাল হুসেইন ট্রফি নামেও পরিচিত, একটি ভারতীয় বার্ষিক টুর্নামেন্ট যা ভারতের ভারতের রাজ্য ফুটবল সংস্থাগুলির প্রতিনিধিত্বকারী অনূর্ধ্ব-১৬ দলগুলির জন্য প্রতিযোগিতা। ১৯৭৭ সালে ১৫ বছরের কম বয়সী ছেলেদের জন্য এই টুর্নামেন্ট শুরু হয়। ১৯৭৬ সালের ১২ জুন এআইএফএফ-এর দার্জিলিং সভায় এই প্রতিযোগিতার আয়োজন করা হয়। এআইএফএফ কর্ণাটক রাজ্য ফুটবল সংস্থার প্রাক্তন সভাপতি মীর ইকবাল হুসেইনের স্মরণে ট্রফিটি দান করেছে।
২০০৯–১০ মৌসুম থেকে, এই চ্যাম্পিয়নশিপটি কোকা-কোলা দ্বারা স্পনসর করা হয়েছে এবং তিন বছরের জন্য কোকা-কোলা এমআইএইচটি নামকরণ করা হয়েছিল। এটি টুর্নামেন্টের বিন্যাসেও পরিবর্তন দেখেছিল যেখানে জাতীয় দল নির্বাচনের আগে তিনটি ভিন্ন স্তর রয়েছে। জাতীয় পর্যায়ে, মোট ১২টি রাজ্য দল জাতীয় বিজয়ী নির্ধারণ করতে প্রতিযোগিতা করে।
সাব-জুনিয়র জাতীয় ফুটবল চ্যাম্পিয়নশিপের ৩২তম সংস্করণটি ২০০৯ সালে নতুন বিন্যাসে পরিচালিত হয়েছিল। এরপর গত তিন বছর ধরে একই বিন্যাসে টুর্নামেন্ট অনুষ্ঠিত হয়ে আসছে।
টুর্নামেন্টের তিনটি স্তর যেমন ব্যাখ্যা করা হয়েছে<br>
১. জেলা পর্যায়<br>
জেলা ফুটবল অ্যাসোসিয়েশন জোনাল স্তরের টুর্নামেন্টে রাজ্যের প্রতিনিধিত্ব করার জন্য সমস্ত তরুণ ফুটবলারদের মধ্যে থেকে ১৬ জন খেলোয়াড়ের একটি দল নির্বাচন করবে। প্রতিটি জেলায় অংশগ্রহণকারী স্কুল দলগুলির মধ্যে পরিচালিত আন্তঃস্কুল প্রতিযোগিতার মাধ্যমে এটি করা হবে।<br>
২. আঞ্চলিক পর্যায়<br>
রাজ্যের সব দলকে পাঁচটি জোনে ভাগ করা হবে। প্রতিটি জোন থেকে রাজ্য দলগুলি একটি আঞ্চলিক স্তরে একটি টুর্নামেন্টে খেলবে। শীর্ষ দুই দল জাতীয় পর্যায়ের ফাইনালে খেলার যোগ্যতা অর্জন করবে।<br>
৩. জাতীয় পর্যায়<br>
মোট ১২টি দল - ১০টি দল (প্রতিটি অঞ্চল থেকে ২টি করে) এবং গত বছরের বিজয়ী এবং হোম দল জাতীয় ফাইনালে প্রতিযোগিতা করবে। এরপর প্রতিটি দল রাউন্ড রবিন পদ্ধতিতে খেলবে। সর্বোচ্চ পয়েন্ট সহ শীর্ষ চারটি দল সেমি-ফাইনাল পর্বে অগ্রসর হবে, তাদের মধ্যে দুটি চূড়ান্ত পর্বে অগ্রসর হবে। বিজয়ী দলকে পুরস্কৃত করা হবে কোকা-কোলা মীর ইকবাল হুসেইন ট্রফি। জাতীয় ফাইনালে, এআইএফএফ সবচেয়ে প্রতিশ্রুতিশীল ফুটবল প্রতিভাদের মধ্যে ৪০ জনকে চিহ্নিত করবে এবং নির্বাচন করবে। এই ৪০ জন ফুটবলারকে এআইএফএফ অফিসিয়াল জাতীয় অনূর্ধ্ব -১৬ সাব-জুনিয়র দল হওয়ার জন্য প্রস্তুত করবে।
নিচে বিজয়ী ও রানার্সআপ দলের তালিকা তুলে ধরা হলো:
মণীন্দ্রনাথ দত্ত রায় ট্রফি

অনূর্ধ্ব-২১ জাতীয় ফুটবল চ্যাম্পিয়নশিপ হল, যা এম দত্ত রায় ট্রফি বা মণীন্দ্রনাথ দত্ত রায় ট্রফি নামেও পরিচিত ছিল ভারতীয় ফুটবল ২১ বছরের কম বয়সী খেলোয়াড়দের জন্য প্রতিযোগিতা অনুষ্ঠিত হয়। এআইএফএফ-এর প্রাক্তন সভাপতি মণীন্দ্রনাথ দত্ত রায়ের নামে এই ট্রফির নামকরণ করা হয়েছে। স্পেনের বার্সেলোনায় ১৯৯২ গ্রীষ্মকালীন অলিম্পিকে অলিম্পিক ফুটবল অনূর্ধ্ব-২৩ ইভেন্টে পরিণত হলে এই প্রতিযোগিতার সূচনা হয়। ১৯ তম এবং শেষ সংস্করণটি হরিয়ানা রাজ্যের গুরগাঁও এবং ফরিদাবাদে ১৫ থেকে ২৮ ফেব্রুয়ারি ২০১০ পর্যন্ত অনুষ্ঠিত হয়েছিল। গোয়া ফুটবল দল ২০১০ সালের টুর্নামেন্টের ফাইনালে হরিয়ানা ফুটবল দলকে ১–০ গোলে পরাজিত করে শিরোপা জিতেছিল।
নিম্নে বিজয়ী ও রানার্স-আপ দলের তালিকা তুলে ধরা হলো:
মারিনো রিগন

মারিনো রিগন (৫ জানুয়ারি ১৯২৫ – ১৯ অক্টোবর ২০১৭) ছিলেন একজন ইতালীয়-বাংলাদেশী জাভেরিয়ান ধর্মপ্রচারক যাজক যিনি "বাঙালিদের বন্ধু" নামে পরিচিত। রিগন ১৯২৫ সালে ইতালির ভিসেনজার ভিলেভারলাতে জন্মগ্রহণ করেন। ১৯৫৩ সালে তিনি পাকিস্তানের পূর্ববঙ্গ প্রদেশে চলে যান এবং ১৯৭১ সালের বাংলাদেশের স্বাধীনতা যুদ্ধের সময় তিনি সেখানে আশ্রয় দেন এবং আহতদের যত্ন নেন। তিনি ষাট বছর ধরে বাংলাদেশে ধর্মপ্রচারক হিসেবে বসবাস করেন এবং স্থানীয় ভাষা (বাংলা) ব্যবহার করে ক্যাথলিকদের মধ্যে গসপেল প্রচার করেন এবং বাংলাদেশের ক্যাথলিক চার্চে অসাধারণ অবদান রাখেন।
ফাদার রিগন ১৯৯০ সালে ইতালিতে একটি রবীন্দ্র অধ্যয়ন কেন্দ্র প্রতিষ্ঠা করেন। তিনি বাংলা কবি এবং নোবেল পুরস্কার বিজয়ী রবীন্দ্রনাথ ঠাকুরের রচনা অনুবাদের জন্য বিখ্যাত ছিলেন। রিগন ঠাকুরের চল্লিশটি রচনা ইতালীয় ভাষায় অনুবাদ করেন। তিনি মরমী কবি লালন ফকিরের গান এবং জসীম উদ্দিনের নকশিকাঁথার মঠ সহ আরও অনেক সাহিত্যকর্ম ইতালীয় ভাষায় অনুবাদ করেন। অনেক বই পরে ফরাসি, স্প্যানিশ এবং পর্তুগিজ ভাষায় পুনরায় অনুবাদ করা হয়। জীবদ্দশায় তিনি বহু সাহিত্য পুরস্কার লাভ করেন। রিগনের সহায়তায়, একটি বাংলাদেশী থিয়েটার দল ১৯৮৬ সালে ইতালিতে নকশিকাঁথার মঠের সঙ্গীত নাটক মঞ্চস্থ করে। রিগন ইতালীয় ফ্যান্টাসি ফিকশন বই, দ্য অ্যাডভেঞ্চারস অফ পিনোচিও, বাংলায় অনুবাদ করেন।
তিনি শিক্ষার প্রতি অনুরাগী ছিলেন এবং সতেরোটি শিক্ষা প্রতিষ্ঠান প্রতিষ্ঠা করেছিলেন। ১৯৭১ সালে বাংলাদেশের স্বাধীনতা যুদ্ধে অবদানের জন্য তিনি বীর মুক্তিযোদ্ধা হিসেবে সম্মানিত হন। ২০০৯ সালে ফাদার মারিনো রিগনকে সমাজে বিশেষ করে বাংলাদেশে তার অক্লান্ত ও অনুকরণীয় অবদানের জন্য প্রধানমন্ত্রী শেখ হাসিনা বাংলাদেশের সম্মানসূচক নাগরিকত্ব প্রদান করেন। খুব কম বিদেশী এমন সম্মানে ভূষিত হয়। বায়ান্ন বছর বয়সে, বাবা রিগন ১৯ অক্টোবর ২০১৭-এ ইতালির ভিসেঞ্জায় বার্ধক্যজনিত জটিলতায় মারা যান।
মারিনো ১৯ অক্টোবর ২০১৭ ইতালিতে মারা যান, ২১ অক্টোবর ২০১৮ বাংলাদেশের বাগেরহাটের মোংলার শেলাবুনিয়া চার্চ কবরস্থানে সমাহিত করা হয়। তার শেষ ইচ্ছাকে সম্মান জানিয়ে, মারিনোর মৃতদেহ তার প্রতিষ্ঠিত গির্জার কবরস্থানে সমাহিত করা হয়েছিল। এর আগে তুর্কি এয়ারলাইন্সের একটি ফ্লাইটে তার মরদেহসহ কফিন ঢাকার শাহজালাল আন্তর্জাতিক বিমানবন্দরে পৌঁছায়। গির্জায় পিতাকে গার্ড অব অনার প্রদান করা হয়, যেখানে মংলা উপজেলা পরিষদ মাঠে সর্বস্তরের মানুষ তার প্রতি শ্রদ্ধা নিবেদন করেন। ফাদার রিগনকে ২০০৯ সালে বাংলাদেশের সম্মানসূচক নাগরিকত্ব দেওয়া হয় এবং ২০১২ সালে বাংলাদেশের স্বাধীনতা যুদ্ধের সময় সমর্থন ও অবদানের জন্য তাকে "ফ্রেন্ডস অফ লিবারেশন ওয়ার অনার" পুরস্কার প্রদান করা হয়। বাংলাদেশের মুক্তিযুদ্ধের সময়, রিগন বাংলাদেশের গোপালগঞ্জের বানিয়ারচর চার্চে ছিলেন। তিনি অসুস্থ ও আহত মুক্তিযোদ্ধাদের সহায়তা ও চিকিৎসা প্রদান করেন এবং সক্রিয়ভাবে যুদ্ধে অংশ নেন। বাংলাদেশের স্বাধীনতার পর তিনি মংলার শেলাবুনিয়াকে তার স্থায়ী আবাসে পরিণত করেন। ২০১৪ সালে, যখন তিনি হৃদরোগে গুরুতর অসুস্থ হয়ে পড়েন, তখন তার ভাই তাকে ইতালিতে নিয়ে যান।
অবৎসার

অবৎসার () একজন ঋষি (ঋষি) ঋগ্বেদে যার উল্লেখ আছে বিশেষভাবে। পঞ্চম মণ্ডলের ৪৪ সূক্তে তার নাম প্রথম দেখা যায়।
অবৎসার হলেন ঋগ্বেদের পঞ্চম মণ্ডলের 44 নম্বর সূক্তের প্রধান কবি, যার স্তোত্রটি বিশ্বদেব নামক ঋগ্বেদিক দেবতাদের শ্রেণীকে সম্বোধন করে। তিনি ঋগ্বেদে উপস্থিত চারটি মন্ত্রের আটটি স্তোত্রের সেটের জন্য পরিচিত। সূক্ত IX.53 থেকে IX.60, এবং সামবেদেও (SV.757, SV.1717)। তাকে দেবতাদের প্রধান পুরোহিত বলা হয়। তাকে অগ্নিকে ছয়-অক্ষর অর্ঘ্য নিবেদনকারী হিসেবে বর্ণনা করা হয়েছে - "হে অগ্নি, অর্ঘ্য উপভোগ করুন" এবং এভাবে মুক্ত হয়েছিলেন। সত্যসাধ (21.3.13) অনুসারে, কশ্যপ "প্রবর" (বংশ) তিনজন ঋষি-পূর্বপুরুষ নিয়ে গঠিত: - কশ্যপ, অবৎসার এবং নয়ধ্রুব। বংশটিও সান্দিল্য প্রকরণ দুটির অন্তর্গত। কশ্যপ পরিবারের আটজন উল্লেখযোগ্য ঋষি রয়েছেন – "কশ্যপ", "অবৎসার", "নিধুর্ব", "রেভ", "দেবাল", "অসিত", "ভূতামস" এবং "বিব্রহ"; "রেভর" নামহীন দুই পুত্রও ঋগ্বেদীয় স্তোত্রের রচয়িতা ছিলেন।
তিনি নবম মণ্ডলের ৫৩ থেকে ৬০ সূক্তের জন্য বেশি পরিচিত; এই সূক্তগুলোতে চারটি মন্ত্র রয়েছে, সবগুলোই গায়ত্রী ছন্দে রচিত। ঋগ্বেদে, তিনি ঈশ্বরকে সম্বোধন করেছেন, “সম্পূর্ণ সশস্ত্র এবং বহু সূক্ষ্ম ও সূক্ষ্ম ঐশ্বরিক শক্তিতে সমৃদ্ধ এবং সমস্ত অশুভ শক্তির ধ্বংসকারী” (RV.IX.53.1)। তারপর তিনি ঈশ্বরকে সম্বোধন করেন, “শুদ্ধকারী বা বিশুদ্ধ, সূর্যের মতো উজ্জ্বল”।
তাঁর নাম যজুর্বেদে (YVIII.i & III.xviii) যেখানে তিনি অগ্নির কাছে প্রার্থনা করেন, এবং ঐতরেয় ব্রাহ্মণ এবং কৌশিটকী ব্রাহ্মণে দেখা যায়। ঐতরেয় ব্রাহ্মণ (AB ii.24) এবং কৌশিতকি ব্রাহ্মণ (KBviii.6) এর শ্লোকগুলো থেকে, উভয়ই পাঁচটি উৎসর্গের যজ্ঞ সংক্রান্ত, এটি বলা হয়েছে যে অবৎসার অগ্নির গৃহে পৌঁছেছিলেন এবং সর্বোচ্চ বিশ্ব জয় করেছিলেন।
ঋগ্বেদ সূক্ত IX.৫৩-এ, তিনি আমাদের স্মরণ করিয়ে দেন যে বিদ্বান লোকেরা বেদ থেকে প্রাচীনদের জ্ঞান আহরণ করে যা আলোকিত করে, এবং ঋগ্বেদ মন্ত্র IX.৬০.৩-এ তিনি বলেছেন যে ভগবান, জ্ঞান এবং চেতনা রূপে বিদ্বান ব্যক্তিদের শুদ্ধ মন ও হৃদয়ে বাস করেন এবং তাদের সকলের মন ও হৃদয়ে যারা ভগবানকে জানেন সম্পূর্ণ সচেতনভাবে না জেনেও।
অবৎসারকে কশ্যপের পুত্র বলে বর্ণনা করা হয়েছে, যার জীবৎকাল বামদেবের (মহর্ষি গৌতমের পুত্র) পরে, কিন্তু অত্রির চেয়ে আগে ছিল। "অবত" শব্দটি কৃত্রিমভাবে খনন করা জলের উৎস বা কৃত্রিম কূপকে বোঝায়।
মারিচীর পুত্র কশ্যপ ছাড়াও, দ্বিতীয় কশ্যপ ছিলেন বলে মনে হয় যিনি অবৎসার, নারদ এবং বশিষ্ঠের স্ত্রী অরুন্ধতীর পিতা ছিলেন এবং এই দ্বিতীয় কশ্যপ ছিলেন সপ্তর্ষিদের একজন। মৎস্য পুরাণ প্রদত্ত ঋষির তালিকা অনুসারে, কশ্যপের দুই পুত্র ছিল - অবৎসার এবং অসিত; নিধ্রুব ও রেভ ছিলেন অবৎসারের পুত্র। কিন্তু এই তালিকাটি সংশয়পূর্ণ; বংশতালিকা অন্যথায় কাশ্যপদের মধ্যে তিনটি গোষ্ঠী দেয়, সান্দল‍্য, নৈধ্রুব এবং রৈভ্য।
শ্রীমদ্ভাগবতম বইয়ের চতুর্থ অধ্যায় অষ্টম থেকে জানা যায় যে মৈত্রেয় শ্রুতির মাধ্যমে উত্থানপাদের পুত্র এবং স্বয়ম্ভুব মনুর পৌত্র ধ্রুব, তাঁর প্রথম স্ত্রী ব্রাহ্মী, দুই পুত্র, বৎসর এবং কল্মাবৎসর বা কল্প ছিলেন।
নরেন্দ্রমোহন ঘোষ চৌধুরী

নরেন্দ্রমোহন ঘোষ চৌধুরী (১৮৯৪ - ১৯৮৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।
গোপালচন্দ্রের পুত্র নরেন্দ্র মোহন ঘোষ চৌধুরী (১৮৯৪-১৯৮৫) অবিভক্ত বাংলার নোয়াখালীতে জন্মগ্রহণ করেন। পুলিশ কেসের জন্য তাকে নোয়াখালী লক্ষ্মীপুর উচ্চ ইংরেজি বিদ্যালয় থেকে বরিশাল ব্রজমোহন উচ্চ বিদ্যালয়ে স্থানান্তর করতে হয়েছিল। এখানে তিনি অশ্বিনীকুমার দত্ত, সতীশচন্দ্র মুখোপাধ্যায় এবং বিজ্ঞানী জগদীশ চন্দ্র বসু সাথে পরিচিত হন, যিনি তাঁর জীবন বদলে দেন। তিনি সমমনা ছেলেদের একটি দলকে সংগঠিত করেছিলেন (পুলিশ রেকর্ডে বরিশাল গ্রুপ কোড করা হয়েছে) এবং ১৯০৮ সালে এক ইউরোপীয়ের বাড়ি থেকে অস্ত্র চুরি দিয়ে শুরু করেছিলেন। ১৯০৯-১৯১২ সময়কালে বরিশাল বেশ কয়েকটি ডাকাতি প্রত্যক্ষ করে যার জন্য তিনি গ্রেফতার হন। কিন্তু প্রভাবশালীদের হস্তক্ষেপে তাকে মুচলেকায় ছেড়ে দিয়ে একটি মাইনর স্কুলে শিক্ষক হিসেবে যোগ দেওয়া হয়।
জামিন থেকে লাফিয়ে উঠে তিনি ১৯১৩ সালে কলকাতায় চলে আসেন এবং বিপ্লবী বাঘা যতীন সান্নিধ্য লাভ করেন। ফলস্বরূপ কলকাতা ও তার আশেপাশে ডাকাতি ও রাজনৈতিক হত্যাকাণ্ডের তীব্র বৃদ্ধি ঘটে। ১৯১৫ সালের নভেম্বর মাসে শিবপুর ডাকাতি মামলায় তাঁকে আবার গ্রেফতার করা হয় এবং আজীবন আন্দামানে বদলি করা হয়। কিন্তু ১৯২৭ সালে অন্যদের সাথে ফিরিয়ে আনা হয়।
আলিপুর সেন্ট্রাল জেলে বাংলা সরকারের সেক্রেটারি মিঃ এইচ স্টিফেনসন তাঁকে বললেন, 'স্যার চার্লস টেগার্ট বলছেন যে আপনি আঠারোটি রাজনৈতিক খুন এবং বত্রিশটি ডাকাতির সঙ্গে যুক্ত। তিনি সাহসের সাথে উত্তর দিলেন, "যদি এটি সঠিক হয় তবে আপনি আমাকে ১৮ বার ফাঁসি দিয়েছেন এবং ৩২ বার পরিবহন করেছেন। ... টেগার্ট একজন জঘন্য মিথ্যাবাদী, যে আমাকে গ্রেপ্তার করার সময় আমার উপর আক্রমণ সম্পর্কে বাইবেলে চুমু খেয়ে আদালতে মিথ্যা বিবৃতি দিয়েছিল..."
আদালত তাকে যাবজ্জীবন কারাদণ্ড দেয় এবং আন্দামানে নির্বাসিত করে। স্বদেশ প্রত্যাবর্তন ও মুক্তিলাভের পর তিনি বহু বছর কারাগারে আটক ছিলেন। উল্লেখ্য, এই কাজে বিপ্লবীদের ব্যবহৃত নৌকাটি কৃষ্ণনগর কোর্ট চত্বরে স্মারক হিসেবে রাখা হয়েছিল।
১৯৮৫ সালে মারা যান বিপ্লবী নরেন্দ্র মোহন ঘোষ চৌধুরী।
দীনেশ দাশগুপ্ত

দীনেশ দাশগুপ্ত ছিলেন চট্টগ্রাম বিদ্রোহের নায়ক সূর্য সেনের সর্বকনিষ্ঠ অনুসারী, যিনি তখন মাত্র চৌদ্দ বছর বয়স থেকে তাকে যোগ দিতে দেননি।
১৯২৮ সালে ইন্টারমিডিয়েট বিজ্ঞানের ছাত্র থাকাকালীন তিনি একটি বিপ্লবী দলে যোগ দেন। ১৯৩২ সালের ১৩ জুন সাবিত্রী দেবী ও তাঁর পুত্র রামকৃষ্ণ চক্রবর্তীর সঙ্গে তাঁকে গ্রেফতার করা হয়। ক্যাপ্টেন ক্যামেরুনের অধীনে একটি সামরিক বাহিনী তার বাড়ি ঘিরে রেখেছিল। 
এনকাউন্টার হয়েছিল। ক্যামেরুন মরে পড়ে গেল। নির্মলকুমার সেন ও অপূর্ব সেন তাদের দৃঢ় ও দৃঢ় অবস্থানের মাধ্যমে মাস্টারদা সূর্য সেনের পালানোর পথ সুগম করতে পেরেছিলেন। ধলঘাট ফায়ারিং মামলায় দীনেশকে দোষী সাব্যস্ত করে আন্দামান দ্বীপপুঞ্জ নির্বাসিত করা হয়। ১৯৩৮ সালে তিনি মুক্তি পান কিন্তু ১৯৪০ সালে দ্বিতীয় বিশ্বযুদ্ধের সময় আবার গ্রেফতার হন। ১৯৪৬ সালে তিনি মুক্তি পান। মোট ১২ বছর জেল খাটতে হয়েছে তাঁকে।
দীনেশের জন্ম চট্টগ্রামে। তার পিতার নাম প্রতাপচন্দ্র দাশগুপ্ত। ১৯২৮ সালে চট্টগ্রাম মিউনিসিপাল স্কুলে ইন্টারমিডিয়েট বিজ্ঞানের ছাত্র থাকাকালীন দীনেশে চট্টগ্রাম বিপ্লবী দলে যোগ দেন, কিন্তু দ্বিতীয় পর্যায়ে সক্রিয়ভাবে জড়িত হন যখন তিনি পলাতকদের জন্য অর্থ ও আশ্রয়ের ব্যবস্থা করে সাহায্য করেন; যখন চট্টগ্রাম শহরের এলাকা-ইনচার্জ বিপ্লবী সচীন্দ্রপ্রসাদ সেনগুপ্ত (মান-দা) আত্মগোপনে চলে যান, দীনেশ তার দায়িত্ব গ্রহণ করেন; তিনি ধলঘাটের আশ্রয়স্থলের ব্যবস্থা করেছিলেন; ধলঘাটে পুলিশ অভিযানের পর গ্রেপ্তার হন এবং চার বছরের কঠোর কারাদণ্ডে দণ্ডিত হন; জেলের নিয়ম অমান্য করার জন্য অতিরিক্ত এক বছরের কঠোর কারাদণ্ডে দণ্ডিত হন এবং আন্দামানের সেলুলার জেলে পাঠানো হয়; ১৯৩২ সালের অনশন ধর্মঘটে অংশ নেন; ১৯৩৮ সালে মুক্তি পান; কংগ্রেস সোশ্যালিস্ট পার্টিতে এবং পরে লোক দলে যোগ দেন; জীবনের শেষ বছরগুলো বাংলার উপজাতিদের কল্যাণের জন্য কাজ করে কাটান।
রণধীর দাশগুপ্ত

রণধীর দাশগুপ্ত ছিলেন চট্টগ্রাম বিদ্রোহের নায়ক সূর্য সেন এর সর্বকনিষ্ঠ অনুসারী।
তিনি কলেজের ছাত্র ছিলেন। তিনি চট্টগ্রামে অস্ত্রাগার আক্রমণে অংশগ্রহণ করেন এবং ১৯৩০ সালের ২০ এপ্রিল জালালাবাদ পাহাড়ে সেনাবাহিনীর সাথে তুমুল যুদ্ধে অংশ নেন। ১৯৩৭ সালের জুলাই মাসে ৩৭ দিন মেয়াদে সেলুলার জেলে দ্বিতীয় অনশন ধর্মঘটে যোগ দেন। ১৯৩৭ সালের সেপ্টেম্বরে তাকে দেশে ফিরিয়ে আনা হয় এবং ১৯৩৭ সালের ডিসেম্বরে মুক্তি দেওয়া হয়। মোট আট বছর জেল খাটেন তিনি।
রণধীরের জন্ম চট্টগ্রামে। তাঁর পিতার নাম কবিরাজ জয়ন্ত দাশগুপ্ত। রণধীর চট্টগ্রাম অস্ত্রাগার লুণ্ঠনের জন্য তার পিতার রাইফেল নিয়ে এসেছিলেন; বিদ্রোহের রাতে পুলিশ লাইন আক্রমণে অংশ নিয়েছিলেন; জালালাবাদের যুদ্ধে অংশগ্রহণ করেছিলেন; চট্টগ্রাম যুব বিদ্রোহ মামলায় গ্রেপ্তার ও বিচারিত হয়েছিলেন; তাকে যাবজ্জীবন কারাদণ্ড দেওয়া হয়েছিল কিন্তু ক্ষমা প্রদান করা হয়েছিল; তার পিতার মামলা পুনরায় খোলার এবং আপিলের প্রচেষ্টার বিরোধিতা করেছিলেন; সেলুলার জেলে দ্বিতীয় অনশন ধর্মঘটে অংশ নিয়েছিলেন; ১৯৩৮ সালের ডিসেম্বরে মুক্তি পান; পরবর্তীতে তিনি কমিউনিস্ট পার্টিতে যোগ দেন; দেশভাগের পর কলকাতায় স্থায়ীভাবে বসবাস শুরু করেন।
সহরাম দাস

সহরাম দাস ছিলেন চট্টগ্রাম বিদ্রোহের নায়ক সূর্য সেন এর সর্বকনিষ্ঠ অনুসারী।
আশুতোষ দাসের পুত্র সহরাম দাস পশ্চিমবঙ্গের নদীয়া জেলার রানাঘাটের ছোটবাজারে জন্মগ্রহণ করেন। শৈশবে বাবাকে হারিয়ে ১৯২৭ সালে চট্টগ্রামে বদলি হয়ে আসা সরকারি কর্মচারীর কাছে নবম শ্রেণিতে পড়ার সময় তিনি বড় হন। 
কয়েক মাসের মধ্যেই তিনি সুখেন্দুবিকাশ দত্তের মাধ্যমে চট্টগ্রাম যুগান্তর সংঘে যোগ দেন। তাঁর দায়িত্ব ছিল নতুন সদস্য তালিকাভুক্ত করা এবং দলের কাগজপত্র নিরাপদ হেফাজতে রাখা। অচিরেই সূর্য সেনের দলের সঙ্গে ঘনিষ্ঠ হয়ে ওঠেন তিনি। চট্টগ্রাম অভ্যুত্থানের এক সপ্তাহ আগে (১৮ এপ্রিল ১৯৩০) তিনি তাদের আস্তানায় চলে যান। পুলিশ অস্ত্রাগারে অভিযানের জন্য অনন্ত সিংহের দলে অন্তর্ভুক্ত; তিনি চার দিন পরে জালালাবাদ যুদ্ধে অংশ নিয়েছিলেন এবং আধাসামরিক বাহিনীর বিরুদ্ধে লড়াই করেছিলেন; এরপর তাদের পূর্ব সিদ্ধান্ত অনুযায়ী দলে দলে বিভক্ত হয়ে যায়।
২৪ এপ্রিল সহরামকে গ্রেফতার করে দুই মাস বরিশাল কারাগারে রিমান্ডে নিয়ে চট্টগ্রাম জেলে পাঠানো হয় চট্টগ্রাম জেলে নিয়ে যাওয়ার জন্য গঠিত বিশেষ ট্রাইব্যুনালের মুখোমুখি হওয়া। ১৯৩২ সালে তাকে যাবজ্জীবন কারাদণ্ড দেওয়া হয়। সেলুলার জেলে ১৯৩৩ সালে তিনি অনশন ধর্মঘটে অংশ নেন। ১৯৪৬ সালে মুক্তি পেয়ে তিনি ভারতের কমিউনিস্ট পার্টিতে যোগ দেন।
চন্দ্র শেখর দে

চন্দ্র শেখর দে (জন্ম: ১৯৫২) ছিলেন একজন বাংলাদেশী চিত্রশিল্পী। চিত্রকলায় অবদানের জন্য তিনি ২০১৭ সালে বাংলাদেশ শিল্পকলা একাডেমি প্রদত্ত শিল্পকলা পদক লাভ করেন।
চন্দ্র শেখর দে ১৯৫১ সালে চট্টগ্রামে জন্মগ্রহণ করেন। তিনি ১৯৭৫ সালে চট্টগ্রাম বিশ্ববিদ্যালয়ের চারুকলা বিভাগ থেকে এমএফএ পাশ করেন।
আসাম ফুটবল দল

আসাম ফুটবল দল () হলো ভারতের অঙ্গ রাজ্য আসামের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।
২০২৩ সালের ২০ অক্টোবর অনুযায়ী:
ওড়িশা ফুটবল দল

ওড়িশা ফুটবল দল () হল ভারতের অঙ্গ রাজ্য ওড়িশার একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়। ২০১৪ সালের আগে, দলটি ওড়িষ্যা ফুটবল দল হিসাবে প্রতিযোগিতা করেছিল।
১৯৭৮ সালে প্রতিষ্ঠিত, ভুবনেশ্বরে অবস্থিত কলিঙ্গ স্টেডিয়ামটি ওড়িশার স্বাগতিক ভেন্যু হিসাবে কাজ করে। ১৫,০০০ ধারণক্ষমতার এই স্টেডিয়ামে আই-লিগ, সুপার কাপ এবং মহিলাদের গোল্ড কাপ সহ বেশ কয়েকটি জাতীয় ও আন্তর্জাতিক টুর্নামেন্ট অনুষ্ঠিত হয়েছে। এখানে ২০২২ ফিফা অনূর্ধ্ব-১৭ মহিলা বিশ্বকাপের আয়োজক হওয়ার কথা রয়েছে। স্টেডিয়ামটি জাতীয় এবং যুব দলের ক্যাম্পের হোম মাঠও। ইন্ডিয়ান এরোস, এআইএফএফের ডেভেলপমেন্ট সাইডও কলিঙ্গ স্টেডিয়ামে অবস্থিত।
আনন্দ গুপ্ত

যোগেন্দ্রমোহন গুপ্তের পুত্র লেখক ও চট্টগ্রাম বিদ্রোহের বিস্মৃত নায়ক আনন্দ প্রসাদ গুপ্ত(১৯১৬-২০০৫) ছিলেন জালালাবাদ যুদ্ধে শহীদ দেবপ্রসাদ গুপ্ত ছোট ভাই। তাঁর প্রথম জীবন অন্ধকারে ঢাকা।
আনন্দপ্রসাদ যখন মাস্টারদার দলে যোগ দেন তখন তার বয়স মাত্র তেরো বছর। চট্টগ্রাম অভ্যুত্থানের দিন (১৮ এপ্রিল ১৯৩০) অম্বিকা চক্রবর্তীর সঙ্গে জেলার প্রধান টেলিফোন ও টেলিগ্রাফ অফিস আক্রমণ করেন। লোকনাথ বল নেতৃত্বে দলটি চট্টগ্রাম সহায়ক বাহিনীর অস্ত্রাগার আক্রমণ করে; কিন্তু পথিমধ্যে তাদের সহকর্মী হিমাংশু গুরুতর দগ্ধ হন। সূর্য সেনের নির্দেশে অনন্ত সিং, গণেশ ঘোষ,আনন্দ গুপ্ত ও জীবন ঘোষাল নিয়ে হিমাংশুকে গাড়িতে করে নিরাপদ স্থানে নামিয়ে দেন। এভাবে চারজন মূল দল থেকে দূরে সরে যায়।
চার দিন পর গভীর রাতে তারা ফেনী রেলওয়ে স্টেশনে পুলিশ বাহিনীকে পরাস্ত করে কলকাতায় হিমাংশু বসু বাড়িতে এবং অবশেষে হুগলি জেলার চন্দননগরে পালিয়ে যেতে সক্ষম হয়।
১৯৩০ সালের ১ সেপ্টেম্বর কলকাতার পুলিশ কমিশনার চার্লস টেগার্ট একটি বিশাল বাহিনীর নেতৃত্বে তাদের আশ্রয়ে অভিযান চালান। যেখানে আনন্দপ্রসাদ আহত হন এবং লোকনাথ বল ও গণেশ ঘোষের সাথে গ্রেপ্তার হন, এবং জীবন ঘোষাল গুলি করে হত্যা করা হয়।
বিচারে তিনজনকেই আজীবনের জন্য আন্দামান দ্বীপপুঞ্জে স্থানান্তরিত করা হয়েছিল। 1946 সালে দুর্বল স্বাস্থ্যের সাথে মুক্তি পেয়েছিলেন, তাকে আইরিশ ডাক্তার দ্বারা চিকিত্সার জন্য লন্ডনে নিয়ে যাওয়া হয়েছিল; এবং সেখানেই বসতি স্থাপন করেন।
সিকিম ফুটবল দল

সিকিম ফুটবল দল হল ভারতের অঙ্গ রাজ্য সিকিমের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।
তারা চারবার সন্তোষ ট্রফির ফাইনালে উঠেছিল।
সিকিম ফুটবল দল সিকিমের প্রতিনিধিত্ব করে, যা একটি প্রাক্তন আশ্রিত রাজ্য এবং বর্তমানে ভারতের রাজ্য। যখন একটি আশ্রিত রাজ্য ছিল, তখন তারা ফিফা বা এশিয়ান ফুটবল কনফেডারেশনের সাথে সম্বন্ধযুক্ত ছিল না এবং তাই ফিফা বিশ্বকাপ বা এশিয়ান কাপের জন্য প্রতিযোগিতা করেনি।
তারা সিকিম ফুটবল অ্যাসোসিয়েশনের অধীনে সন্তোষ ট্রফিতে প্রতিদ্বন্দ্বিতা করে।
সরোজ কান্তি গুহ

১৯২৭ সালে তিনি মাস্টারদার বিপ্লবী পার্টিতে যোগ দেন এবং পুলিশের অস্ত্রাগার এবং সেনাবাহিনীর সাথে জালালাবাদ পাহাড়-পিচ যুদ্ধে জড়িত ছিলেন। তিনি প্রায় ৩২ মাস আত্মগোপনে ছিলেন। সরোজ ১৯৩১ সালের ২৮ অক্টোবর আরেক বিপ্লবী রমেন ভৌমিককে সঙ্গে নিয়ে ঢাকার তৎকালীন জেলা ম্যাজিস্ট্রেট মিঃ দুর্নোকে গুলি করে আহত করেন এবং তার মেরুদণ্ডের হাড় ভেঙে দেন। তার সাহসিকতার কাহিনী কম পরিচিত এবং কম কথিত হয়েছে। 
ম্যাজিস্ট্রেট দুর্নোর আক্রমণের পর সরোজ গুহ ও অন্যান্য বিপ্লবীরা ঘটনাস্থল থেকে অদৃশ্য হয়ে যান এবং ধরা পড়ার বাইরে থেকে যান। হতাশ ব্রিটিশরা সন্দেহের ভিত্তিতে ঢাকার বিপুলসংখ্যক অধিবাসীকে গ্রেফতার করে। নিরীহ মানুষের গ্রেফতার ও নির্যাতনের প্রতিবাদে নেতাজী সুভাষচন্দ্র বসু ঢাকায় আসেন কিন্তু তাঁকে ঢাকায় প্রবেশ করতে দেওয়া হয়নি এবং ১৯৩১ সালের ৭ নভেম্বর নারায়ণগঞ্জ রেলওয়ে স্টেশনে গ্রেফতার হন। তাকে ছেড়ে দিয়ে চাঁদপুর থেকে স্টিমারে করে ফেরত পাঠানো হয়।
সরোজ গুহকে যাবজ্জীবন কারাদণ্ড দেওয়া হয়েছিল এবং তাকে আন্দামানে নির্বাসিত করা হয়েছিল। তাঁর বন্ধু অম্বিকা চক্রবর্তী যক্ষ্মার অসুস্থতার কারণে নির্বাসিত করা হয়নি। সেলুলার জেলে নির্যাতন করে এক চোখ অন্ধ করে দিয়েছিলেন সরোজ গুহ। ১৯৭৬-৭৭ সালে তিনি মুক্তিযোদ্ধা দলের সদস্য হিসেবে আন্দামানে আসেন। ১৯৩৮ সালের জানুয়ারিতে তাকে দেশে ফিরিয়ে আনা হয় এবং ১৯৪৬ সালে মুক্তি দেওয়া হয়। মোট ১৪ বছর জেল খাটতে হয়েছে তাঁকে।
প্রসঙ্গত, ১৯৩২-৩৮ সালে সেলুলার জেলে বন্দি নগেন্দ্রনাথ দে (বাথুয়া অ্যাকশন কন্সপিরেসি কেস) এবং সরোজ, স্বদেশ প্রত্যাবর্তনের পর চরম দারিদ্র্যের মধ্যে জীবনযাপন করতে হয়েছে।
উত্তরপ্রদেশ ফুটবল দল

উত্তরপ্রদেশ ফুটবল দল হল ভারতের অঙ্গ রাজ্য উত্তরপ্রদেশের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।
জম্মু ও কাশ্মীর ফুটবল দল

জম্মু ও কাশ্মীর ফুটবল দল হল ভারতের অঙ্গ রাজ্য জম্মু ও কাশ্মীরের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।
দলটি ২০১৮ সালের জানুয়ারিতে উত্তর প্রদেশে অনুষ্ঠিত ৭২ সন্তোষ ট্রফিতে অংশ নিয়েছিল। দলের অধিনায়ক ছিলেন অনন্তনাগের আকিফ জাভেদ রেশি।
জম্মু ও কাশ্মীর ১৯৭৯ এবং ২০০৭ সালে দু'বার সন্তোষ ট্রফির আয়োজন করেছে।
উত্তরাখণ্ড ফুটবল দল

উত্তরাখণ্ড ফুটবল দল হল ভারতের অঙ্গ রাজ্য উত্তরাখণ্ডের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।
ইয়েমেন জাতীয় অনূর্ধ্ব-২৩ ফুটবল দল

ইয়েমেন জাতীয় অনূর্ধ্ব-২৩ ফুটবল দল (যা ইয়েমেন অলিম্পিক ফুটবল দল অথবা সংক্ষেপে ইয়েমেন অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে ইয়েমেনের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ইয়েমেনের ফুটবলের সর্বোচ্চ নিয়ন্ত্রক সংস্থা ইয়েমেন ফুটবল অ্যাসোসিয়েশন দ্বারা নিয়ন্ত্রিত হয়।
৩০,০০০ ধারণক্ষমতাবিশিষ্ট আলসাউরা স্পোর্টস সিটি স্টেডিয়ামে "আল ইয়েমেন আসাইদ" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইয়েমেনের রাজধানী সানায় অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন ইয়ামেনি সাবেক ফুটবল খেলোয়াড় আব্রাহাম এমবারাতো এবং অধিনায়কের দায়িত্ব পালন করছেন গোলরক্ষক শুকরি দাহিয়াহ।
এএফসি অনূর্ধ্ব-২৩ এশিয়ান কাপে ইয়েমেন অনূর্ধ্ব-২৩ এপর্যন্ত ২ বার অংশগ্রহণ করেছে, যার মধ্যে সেরা সাফল্য হচ্ছে ২০১৩ এএফসি অনূর্ধ্ব-২৩ এশিয়ান কাপের গ্রুপ পর্বে অংশগ্রহণ করা। ইয়েমেন অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। উমর আল দাহি, আহমদ আল সারোরি, আহমদ মাহির, নাসির মুহাম্মদু এবং ইমাদ আল গুদাইমাহের মতো খেলোয়াড়গণ ইয়েমেনের অনূর্ধ্ব-২৩ দলের জার্সি গায়ে মাঠ কাঁপিয়েছেন।
ইরান জাতীয় অনূর্ধ্ব-২৩ ফুটবল দল

ইরান জাতীয় অনূর্ধ্ব-২৩ ফুটবল দল (যা ইরান অলিম্পিক ফুটবল দল অথবা সংক্ষেপে ইরান অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে ইরানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম ইরানের ফুটবলের সর্বোচ্চ নিয়ন্ত্রক সংস্থা ইরান ফুটবল ফেডারেশন দ্বারা নিয়ন্ত্রিত হয়। ১৯৭৭ সালের ৩রা ডিসেম্বর তারিখে, ইরান অনূর্ধ্ব-২৩ প্রথমবারের মতো আন্তর্জাতিক খেলায় অংশগ্রহণ করেছে; কুয়েতের কুয়েত সিটিতে অনুষ্ঠিত কুয়েত অনূর্ধ্ব-২৩ দলের বিরুদ্ধে উক্ত ম্যাচে ইরান অনূর্ধ্ব-২৩ ২–১ গোলের ব্যবধানে জয়লাভ করেছিল।
৭৮,১১৬ ধারণক্ষমতাবিশিষ্ট আজাদী স্টেডিয়ামে "মেল্লি ওমিদ দল" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইরানের রাজধানী তেহরানে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন পর্তুগিজ সাবেক ফুটবল খেলোয়াড় এউরিকো পিনিয়াল এবং অধিনায়কের দায়িত্ব পালন করছেন এস্তেগলালের গোলরক্ষক হুসেইন হুসেইনি।
এএফসি অনূর্ধ্ব-২৩ এশিয়ান কাপে ইরান অনূর্ধ্ব-২৩ এপর্যন্ত ৪ বার অংশগ্রহণ করেছে, যার মধ্যে সেরা সাফল্য হচ্ছে ২০১৬ এএফসি অনূর্ধ্ব-২৩ এশিয়ান কাপের কোয়ার্টার-ফাইনালে পৌঁছানো, যেখানে তারা জাপান অনূর্ধ্ব-২৩ দলের কাছে ১–৩ গোলের ব্যবধানে পরাজিত হয়েছে। ইরান অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। ইমান সাদেগি, মুহাম্মদ খুদাবান্দেলু, আলি করিমি, আরস্লান মুতাহারি এবং আরাশ বোরহানির মতো খেলোয়াড়গণ ইরানের অনূর্ধ্ব-২৩ দলের জার্সি গায়ে মাঠ কাঁপিয়েছেন।
কিরগিজস্তান জাতীয় অনূর্ধ্ব-২৩ ফুটবল দল

কিরগিজস্তান জাতীয় অনূর্ধ্ব-২৩ ফুটবল দল (যা কিরগিজস্তান অলিম্পিক ফুটবল দল অথবা সংক্ষেপে কিরগিজস্তান অনূর্ধ্ব-২৩ নামে পরিচিত) হচ্ছে আন্তর্জাতিক ফুটবলে কিরগিজস্তানের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম কিরগিজস্তানের ফুটবলের সর্বোচ্চ নিয়ন্ত্রক সংস্থা কিরগিজ ফুটবল ফেডারেশন দ্বারা নিয়ন্ত্রিত হয়। 
২৩,০০০ ধারণক্ষমতাবিশিষ্ট দোলেন অমুর্জাকভ স্টেডিয়ামে "আক শুমকারলার" নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কিরগিজস্তানের রাজধানী বিশকেকে অবস্থিত। 
এএফসি অনূর্ধ্ব-২৩ এশিয়ান কাপে এপর্যন্ত একবারও অংশগ্রহণ করতে সক্ষম হয়নি। কিরগিজস্তান অনূর্ধ্ব-২৩ এপর্যন্ত একবারও গ্রীষ্মকালীন অলিম্পিকে অংশগ্রহণ করতে পারেনি। আর্নিস্ট বাতিরকানভ, ভেনিয়ামিন শুমেইকো, দাস্তানবেক তোক্তোসুনভ, ওদিলঝন আব্দুর আখমানভ এবং ক্রিস্তিয়ান ব্রাউজমানের মতো খেলোয়াড়গণ কিরগিজস্তানের অনূর্ধ্ব-২৩ দলের জার্সি গায়ে মাঠ কাঁপিয়েছেন।
লেটিশিয়া দারচে

লেটিশিয়া সউজিয়ার (বিবাহপূর্ব দারচে, জন্ম ২২শে জুন ১৯৯১) একজন বেলজিয়ান-মরিশিয়ান মডেল এবং সৌন্দর্য প্রতিযোগিতার শিরোনামধারী। তিনি মিস মরিশাস ২০১০ সুন্দরী প্রতিযোগিতার বিজয়ী ছিলেন।
বেলজিয়ান বাবা মিশেল এবং মরিশিয়ান মা জ্যাকলিনের কাছে আকল-এ জন্মগ্রহণ ক'রে, দারচে তাঁর জীবনের প্রথম তিন বছর মরিশাসে কাটিয়েছেন। তারপরে তাঁর পরিবার দশ বছরের জন্য স্পেনে এবং পরবর্তী পাঁচ বছরের জন্য বেলজিয়ামে চলে যায়। সেখানে তিনি জোডোইনে তাঁর ঠাকুমা রাশেলের সাথে দেখা করতে যেতেন।
দারচে ফরাসি, স্প্যানিশ, ইংরেজি, ফ্লেমিশ এবং মরিশিয়ান ক্রেওল ভাষায় কথা বলেন। তিনি ১৬ বছর বয়সে তাঁর মডেলিং জীবন শুরু করেন এবং "এলিট মডেল লুক মরিশাস ২০০৯-" এ অংশগ্রহণ করেন। সেখানে তিনি "প্রিক্স স্পেশাল ডু জুরি" অর্জন করেন এবং সামগ্রিকভাবে দ্বিতীয় হন।
মিস মরিশাসে প্রতিদ্বন্দ্বিতা করার আগে, দারচে প্যারিস-সোরবোন বিশ্ববিদ্যালয়ে সমাজবিজ্ঞান এবং অর্থনীতিতে স্নাতক ডিগ্রি করছিলেন এবং মডেল হিসাবে ফ্রান্সে ফটোশুট করেছিলেন।
দারচে তাঁর দেশের জাতীয় সৌন্দর্য প্রতিযোগিতা, "মিস মরিশাস" -এ প্রতিদ্বন্দ্বিতা করেছিলেন, চূড়ান্ত ১৪ জন প্রতিযোগীর মধ্যে তিনি ছিলেন একজন। এটি ২০১০ সালের ২৫শে সেপ্টেম্বর, বেল ওমব্রেতে অনুষ্ঠিত হয়েছিল এবং তিনি চূড়ান্তভাবে শিরোপা বিজয়ী হয়েছিলেন। এই জয়ের ফলে তিনি মরিশাসের হয়ে মিস ইউনিভার্স ২০১১ এবং মিস ওয়ার্ল্ড ২০১১-এর প্রতিনিধিত্ব করার অধিকার অর্জন করেছিলেন।
টাইম ম্যাগাজিন মিস ইউনিভার্স ২০১১ প্রতিযোগিতায় লেটিশিয়া দারচের পরিধান করা পোশাকটিকে সবচেয়ে খারাপ হিসেবে গণ্য করেছে। টাইম ম্যাগাজিন এটিকে তাঁর বাহুতে ঝুলন্ত পর্দার জন্য টয়লেট পেপার হিসাবে বর্ণনা করেছে।
লেটিশিয়া দারচে ২০১২ সালের ৩রা আগস্ট, ক্যাপ ম্যালেরো-এ ম্যাক্সিম সউজিয়ারকে বিয়ে করেন। তাঁর বিয়ের পোশাকটি তৈরি করেছিলেন বিখ্যাত মরিশিয়ান স্টাইলিস্ট / পোশাক পরিকল্পক আলেকজান্দ্রা জুগলল, যিনি এই অনুষ্ঠানের জন্য পোশাকের একটি অনন্য নকশা করেছিলেন।
অরুণাচল প্রদেশ ফুটবল দল

অরুণাচল প্রদেশ ফুটবল দল হল ভারতের অরুণাচল প্রদেশ রাজ্যের প্রতিনিধিত্বকারী ফুটবল দল, যারা সন্তোষ ট্রফিতে নিয়মিত অংশগ্রহণ করে।
অরুণাচলের সাব-জুনিয়ার্স দল ২০১৮ হিরো সাব-জুনিয়র্স বয়েজ ন্যাশনাল চ্যাম্পিয়নশিপ এবং ২০১৯ হিরো সাব-জুনিয়ার্স গার্লস ন্যাশনাল চ্যাম্পিয়নশিপে রানার্স আপ হয়েছিল। টুর্নামেন্টে, অরুণাচল প্রদেশের আপতানি সম্প্রদায়-এর তালো আনা পাঁচ ম্যাচে ১৫ গোল করে সর্বোচ্চ গোলদাতা ছিলেন।
২০২২/২৩ মরসুমের তালিকা:
ছত্তিশগড় ফুটবল দল

ছত্তিশগড় ফুটবল দল হল ভারতের ছত্তিশগড় রাজ্যের প্রতিনিধিত্বকারী ফুটবল দল যা সন্তোষ ট্রফিতে নিয়মিত অংশগ্রহণ করে থাকে।
মধ্যপ্রদেশ ফুটবল দল

মধ্যপ্রদেশ ফুটবল দল হল ভারতের মধ্যপ্রদেশ রাজ্যের প্রতিনিধিত্বকারী ফুটবল দল যা সন্তোষ ট্রফিতে নিয়মিত অংশগ্রহণ করে থাকে। পরিসংখ্যানগতভাবে, এই দলের অন্তিম পর্বে অনুত্তীর্ণ হওয়ার সংখ্যা সবচেয়ে কম।
গুজরাত ফুটবল দল

গুজরাত ফুটবল দল হল ভারতের অঙ্গ রাজ্য গুজরাতের একটি রাজ্য স্তরের ফুটবল দল। এই দল সর্বভারতীয় স্তরে অনুষ্ঠিত সন্তোষ ট্রফি ফুটবল লিগে অংশ নেয়।
ভারতীয় উদ্ভাবন ও আবিষ্কারের তালিকা

ভারতীয় উদ্ভাবন ও আবিষ্কারের এই তালিকায় ঐতিহাসিক ভারতীয় উপমহাদেশ এবং আধুনিক দিনের প্রজাতন্ত্র ভারতের উদ্ভাবন, বৈজ্ঞানিক আবিষ্কার এবং অবদানের বিবরণ রয়েছে। এটি ভারতের সমগ্র সাংস্কৃতিক ও প্রযুক্তিগত ইতিহাস থেকে যে সময়ে স্থাপত্য, জ্যোতির্বিদ্যা, মানচিত্র, ধাতুবিদ্যা, যুক্তিবিদ্যা, গণিত, মেট্রোলজি এবং খনিজবিদ্যা ছিল দ্বারা অনুসৃত অধ্যয়নের শাখাগুলির রয়েছে। সাম্প্রতিক সময়ে ভারত প্রজাতন্ত্রে বিজ্ঞান ও প্রযুক্তি অটোমোবাইল ইঞ্জিনিয়ারিং, তথ্য প্রযুক্তি, যোগাযোগের পাশাপাশি মহাকাশ এবং মেরু প্রযুক্তিতে গবেষণার উপরও মনোযোগ দিয়েছে।
এই তালিকার উদ্দেশ্যের জন্য, উদ্ভাবনগুলিকে ভারতের ভূখণ্ডের মধ্যে বিকশিত প্রযুক্তিগত প্রথম হিসাবে বিবেচনা করা হয়, কারণ এতে বিদেশী প্রযুক্তি অন্তর্ভুক্ত নয় যা ভারত যোগাযোগের মাধ্যমে অর্জিত হয়েছিল বা বিদেশী দেশে বসবাসকারী কোনও ভারতীয় বংশোদ্ভূত বিদেশী ভূমিতে কোনও অগ্রগতি করছে। এটিতে অন্য কোথাও বিকশিত এবং পরে ভারতে আলাদাভাবে উদ্ভাবিত প্রযুক্তি বা আবিষ্কারগুলিও অন্তর্ভুক্ত নয়, বা অন্য জায়গায় ভারতীয় অভিবাসীদের দ্বারা উদ্ভাবনও অন্তর্ভুক্ত নয়। নকশা বা শৈলীর ক্ষুদ্র ধারণার পরিবর্তন এবং শৈল্পিক উদ্ভাবন তালিকায় উপস্থিত নয়।
 মোট ৫৫৮টি ওজন মহেঞ্জোদারো, হরপ্পা এবং চানহু-দারো থেকে খনন করা হয়েছিল, ত্রুটিপূর্ণ ওজন সহ নয়। তারা পাঁচটি ভিন্ন স্তর থেকে খনন করা ওজনের মধ্যে পরিসংখ্যানগতভাবে উল্লেখযোগ্য পার্থক্য খুঁজে পায়নি, প্রতিটি প্রায় ১.৫ পুরুত্ব মি. এটি প্রমাণ ছিল যে শক্তিশালী নিয়ন্ত্রণ কমপক্ষে ৫০০ বছরের সময়কালের জন্য বিদ্যমান ছিল। ১৩.৭-g ওজন সিন্ধু উপত্যকায় ব্যবহৃত এককগুলির মধ্যে একটি বলে মনে হয়। স্বরলিপি বাইনারি এবং দশমিক সিস্টেমের উপর ভিত্তি করে ছিল। উপরোক্ত তিনটি শহর থেকে খনন করা ওজনের ৮৩% কিউবিক এবং ৬৮% চার্ট দিয়ে তৈরি। 
"এটি ভারতই আমাদেরকে দশটি প্রতীকের মাধ্যমে সমস্ত সংখ্যা প্রকাশ করার বুদ্ধিমান পদ্ধতি দিয়েছে, প্রতিটি প্রতীক অবস্থানের একটি মান এবং সেইসাথে একটি পরম মান পায়; একটি গভীর এবং গুরুত্বপূর্ণ ধারণা যা এখন আমাদের কাছে এত সহজ বলে মনে হচ্ছে এর প্রকৃত যোগ্যতাকে উপেক্ষা করুন, কিন্তু এর অত্যন্ত সরলতা, এটি সমস্ত গণনার জন্য যে দুর্দান্ত সহজলভ্যতা দিয়েছে, আমাদের গাণিতিককে দরকারী উদ্ভাবনের প্রথম সারিতে রাখে, এবং আমরা এই কৃতিত্বের মহিমাকে প্রশংসা করব যখন আমরা মনে রাখব যে এটি আমাদের প্রতিভা থেকে বেঁচে গেছে। আর্কিমিডিস এবং অ্যাপোলোনিয়াস, প্রাচীনত্ব দ্বারা উত্পাদিত দুটি সেরা মন।"
ভারতে মহিলাদের জন্য কল্যাণ প্রকল্প

অনুচ্ছেদ ১৫(৩) এর অধীনে, ভারতের সংবিধান মহিলাদের পক্ষে সহায়তার ক্ষেত্রে ইতিবাচক বৈষম্যকে উৎসাহিত করে। এই অনুচ্ছেদ অনুযায়ী, সমতার অধিকারের অধীনে, বলা হয় যে: "এই অনুচ্ছেদে কোন কিছুই রাষ্ট্রকে নারী ও শিশুদের জন্য কোন বিশেষ বিধান করতে বাধা দেবে না।" উপরন্তু, রাষ্ট্রীয় নীতির নির্দেশমূলক নীতি ৩৯(ক) বলে যে: "রাষ্ট্র, বিশেষ করে, তার নাগরিকদের জন্য, পুরুষ ও মহিলা সমানভাবে, জীবিকা নির্বাহের পর্যাপ্ত উপায়ের অধিকার নিশ্চিত করার জন্য তার নীতি নির্দেশ করবে।"
রাষ্ট্রীয় মহিলা কোষ (নারীদের জন্য জাতীয় ঋণ তহবিল) ভারতে নিম্ন আয়ের মহিলাদের জন্য ঋণ উপলব্ধ করার উদ্দেশ্যে ১৯৯৩ সালে প্রতিষ্ঠিত হয়েছিল। ভারত সরকার কর্তৃক সূচিত আরও সাম্প্রতিক কর্মসূচির মধ্যে রয়েছে মাদার অ্যাণ্ড চাইল্ড ট্র্যাকিং সিস্টেম (এমসিটিএস), ইন্দিরা গান্ধী মাতৃত্ব সহযোগিতা যোজনা, শর্তসাপেক্ষ মাতৃত্ব বেনিফিট প্ল্যান (সিএমবি), পাশাপাশি কিশোরী মেয়েদের ক্ষমতায়নের জন্য রাজীব গান্ধী পরিকল্পনা - সবলা।
মাদার অ্যাণ্ড চাইল্ড ট্র্যাকিং সিস্টেমটি ২০০৯ সালে চালু করা হয়েছিল। এটি সমস্ত মা এবং তাঁদের সন্তানদের গর্ভাবস্থার যত্ন, প্রসবের সময় চিকিৎসা যত্ন এবং টিকাদান সহ বিভিন্ন পরিষেবা উপলব্ধ রয়েছে তা নিশ্চিত করার জন্য স্বাস্থ্যসেবা ব্যবস্থা নিরীক্ষণ করতে সহায়তা করে। এটি ২০০৯ সালের ১লা ডিসেম্বর থেকে শুরু করে স্বাস্থ্যসেবা সুবিধাগুলিতে নিবন্ধিত সমস্ত গর্ভাবস্থা এবং জন্মের একটি তথ্য ভাণ্ডার নিয়ে গঠিত।
ইন্দিরা গান্ধী মাতৃত্ব সহযোগিতা যোজনা (আইজিএমএসওয়াই), শর্তাধীন মাতৃত্ব বেনিফিট (সিএমবি) জাতীয় সরকার কর্তৃক ১৯ বছর বা তার বেশি বয়সী গর্ভবতী এবং স্তন্যদানকারী মহিলাদের জন্য তৈরি হয়েছে। এই প্রকল্প মহিলাদের প্রথম দুটি জীবিত সন্তানের জন্য অর্থায়ন করে। ২০১০ সালের অক্টোবরে শুরু হওয়া এই প্রকল্পটি প্রাপকদের সুস্বাস্থ্য ও পুষ্টি নিশ্চিত করতে অর্থ প্রদান করে। সারাদেশের ৫৩টি জেলায় এই কর্মসূচি দেওয়া হচ্ছে।
রাজীব গান্ধী স্কিম ফর এপাওয়ারমেন্ট অফ অ্যাডোলেসেন্ট গার্লস (আরজিএসইএজি) হল একটি উদ্যোগ যা ২০১১ সালের ১লা এপ্রিল ১০ থেকে ১৯ বছর বয়সী কিশোরীদের সুবিধা দেওয়ার জন্য চালু করা হয়েছিল। এটি প্রাথমিকভাবে ২০০টি জেলায় একটি পরীক্ষামূলক প্রকল্প হিসাবে দেওয়া হয়েছিল। এই প্রকল্প কিশোরীদের সাহায্য করার জন্য বিভিন্ন পরিষেবা প্রদান করে, যেগুলির মধ্যে আছে পুষ্টি পরিপূরক ও শিক্ষা, স্বাস্থ্য শিক্ষা ও স্বাস্থ্য পরিষেবা এবং জীবন দক্ষতা ও বৃত্তিমূলক প্রশিক্ষণ।
রাষ্ট্রীয় মহিলা কোষ (নারীদের জন্য জাতীয় ঋণ তহবিল) ১৯৯৩ সালে ভারত সরকার দ্বারা প্রতিষ্ঠিত হয়েছিল। এর উদ্দেশ্য হল নিম্ন আয় গোষ্ঠীর নারীদের ক্ষুদ্র ব্যবসা শুরু করার জন্য ঋণের সুবিধা প্রদান করা।
শিশুদের জন্য জাতীয় কর্ম পরিকল্পনা ২০১৭ সালে শুরু হয়েছিল, এই প্রকল্পটি মহিলা ও শিশু উন্নয়ন মন্ত্রক চালু করেছিল।
ডিজিটাল মঞ্চে মহিলাদের শেখার ক্ষমতায়নের জন্য ফিকি এবং ডিজিটাল আনলকড-এর সংযুক্তির মাধ্যমে এই উদ্যোগটি শুরু হয়েছিল। ভারত সরকারের মতে, ৬৫% মেয়ে উচ্চ শিক্ষা শেষ করতে পারেনা। প্রকল্পটি একটি দেশব্যাপী উদ্যোগ, যেখানে প্রতিটি মেয়েকে তাদের মেধা ও দক্ষতা বিকাশের জন্য শেখানো হবে এবং প্রশিক্ষণ দেওয়া হবে, যাতে তারা ঘরে বসেই কাজ করে এবং বৈশ্বিক মঞ্চের সাথে যুক্ত হতে পারে।
নাগাল্যান্ড ফুটবল দল

নাগাল্যান্ড ফুটবল দল ভারতের নাগাল্যান্ড রাজ্যের প্রতিনিধিত্বকারী ফুটবল দল যা সন্তোষ ট্রফিতে নিয়মিত অংশগ্রহণ করে থাকে। এছাড়াও এই দল ডাঃ তালিমারেন আও নর্থইস্ট ট্রফিতেও অংশ নেয়।
২০২২/২৩ মরসুমের তালিকা:
নারী উদ্যোক্তা মঞ্চ

মহিলা উদ্যোক্তা মঞ্চ (ডব্লিউইপি) হল একটি রূপান্তরমূলক উদ্যোগ যা সমগ্র ভারতে মহিলা উদ্যোক্তাদের জন্য একটি সক্রিয় বাস্তুতন্ত্র তৈরি করার জন্য পরিকল্পনা করা হয়েছে। এই মঞ্চ উদ্যোক্তা হিসাবে মহিলাদের স্বপ্নগুলি পূরণ করতে, উদ্ভাবনকে উৎসাহিত করতে এবং তাঁদের ব্যবসার জন্য স্থায়ী কৌশলগুলি বিকাশ করতে তাঁদের ক্ষমতায়ন করে।
২০১৭ সালে হায়দরাবাদে অনুষ্ঠিত ৮ম গ্লোবাল আন্ত্রেপ্রেনুয়ারশিপ সামিট (জিইএস) এর সমাপ্তিতে, নীতি আয়োগের মুখ্য কার্যনির্বাহী আধিকারিক (সিইও) শ্রী অমিতাভ কান্ত, নীতি আয়োগের মধ্যে একটি মহিলা উদ্যোক্তা মঞ্চ তৈরির ঘোষণা করেছিলেন।
এই মঞ্চের দৃষ্টিভঙ্গি উল্লেখযোগ্যভাবে নারী উদ্যোক্তাদের সংখ্যা বৃদ্ধিকে লক্ষ্য ক'রে আবর্তিত হয়, যে উদ্যোক্তারা একটি গতিশীল নতুন ভারতের বৃদ্ধি এবং অগ্রগতিতে অবদান রাখতে পারেন। ডব্লিউইপি তিনটি মৌলিক স্তম্ভের উপর নির্মিত:
ইচ্ছা শক্তি (উচ্চাকাঙ্ক্ষার শক্তি): এই স্তম্ভটি উচ্চাকাঙ্ক্ষী উদ্যোক্তাদের এগিয়ে আসতে ও তাদের নিজস্ব উদ্যোগ শুরু করতে উৎসাহ প্রদান এবং অনুপ্রাণিত করার উপর দৃষ্টি নিবদ্ধ করে।
জ্ঞান শক্তি (জ্ঞানের শক্তি): ডব্লিউইপি নারী উদ্যোক্তাদের প্রয়োজনীয় জ্ঞান, সংস্থান এবং বাস্তুতন্ত্র পেতে সহায়তা প্রদান করে, উদ্যোক্তা হিসেবে তাঁদের সামনের বিস্তৃত দৃশ্য দেখতে এবং তাদের উদ্যোক্তা মনোভাবকে উৎসাহিত করতে সহায়তা করে।
কর্ম শক্তি (কর্মের ক্ষমতা): ডব্লিউইপি উদ্যোক্তাদের শুধুমাত্র তাঁদের ব্যবসা স্থাপনে নয় বরং স্থায়ী প্রবৃদ্ধি এবং সাফল্য অর্জনে তাঁদের প্রসারিত করার জন্য হাতে-কলমে সহায়তা প্রদানের জন্য প্রতিশ্রুতিবদ্ধ।
জি২০ ক্ষমতায়ন এবং নারী উদ্যোক্তা মঞ্চ (ডব্লিউইপি) ২০২৩ সালের আগস্টে **ডব্লিউইপিপরামর্শদাতা মঞ্চ** প্রতিষ্ঠা করতে একসঙ্গে যোগদান করেছে।
নীতি আয়োগ এবং সিসকো-র নির্দেশনায়, মহিলা উদ্যোক্তা মঞ্চ (ডব্লিউইপি) ২০২১ সালে তাদের "ডব্লিউইপি নেক্সট" পর্বের উদ্বোধন করেছে। মঞ্চটি এক বছর পর নীতি আয়োগ দ্বারা ডব্লিউইপি ৩.০-এ উন্নীত করা হয়েছিল। ডব্লিউইপি ৩.০ মঞ্চকে পরিচালনা করে গ্লোবাল অ্যালায়েন্স ফর মাস এন্টারপ্রেনারশিপ (গেম), গেটস ফাউণ্ডেশনের অর্থায়নে প্রজেক্ট ম্যানেজমেন্ট ইউনিট (পিএমইউ)।
ডাইস স্টেটস, ক্রিসিল, এসবিআই, ন্যাসকম, এফআইসিসিআই, এবং ডাঃ সোমদত্তা সিং এর নেতৃত্বে ডিজিটাল লিডারশিপ ইনস্টিটিউট এই মঞ্চের সক্ষমতা এবং জ্ঞানের অংশীদার।
ডব্লিউইপি উদ্যোক্তাদের উৎসাহিত করে এই পথে তাঁদের সফর, গল্প এবং অভিজ্ঞতা জানানোর জন্য, যাতে পারস্পরিক জ্ঞান বৃদ্ধি পায়। এর পাশাপাশি কিছু পরিষেবা প্রদান করা হয়, যেমন বিনামূল্যে ক্রেডিট রেটিং (ঋণ পরিশোধে ঝুঁকির মূল্যায়ন) এবং পরামর্শদান।
ম্যারেজ এন্ড মোরালস্

ম্যারেজ ‌এন্ড মোরালস্ হলো ব্রিটিশ দার্শনিক বার্ট্রান্ড রাসেল লিখিত একটি বই যা ১৯২৯ সালে জর্জ এলেন এন্ড আনউইন থেকে প্রকাশিত হয়। এই বইটিতে লেখক যৌনতা এবং বিবাহ সম্পর্কিত নৈতিকতার ভিক্টোরিয়ান ধারণা নিয়ে প্রশ্ন তোলেন।
রাসেল যুক্তি দেন যে তার সময়ের যৌনতা সম্পর্কে আইন এবং ধারণাগুলি বিভিন্ন উত্স থেকে আগত একটি মিশ্র ধারণা ছিলো এবং তখন আর এটি বৈধ ছিলো না।
রাসেলের মতে, তিনি "ম্যারেজ এন্ড মোরালস্" বইটির জন্য সাহিত্যে নোবেল পুরস্কার লাভ করেন।
অন্যদিকে, নোবেল ফাউন্ডেশন লিখেছে যে পুরস্কারটি "তার বৈচিত্র্যময় এবং উল্লেখযোগ্য লেখাগুলিকে স্বীকৃতি দিয়েছে যাতে তিনি মানবতাবাদী আদর্শ এবং চিন্তার স্বাধীনতাকে জয়ী করেন", কোনো বিশেষ কাজের জন্য নয়।
ভারতে ফুটবল

অ্যাসোসিয়েশন ফুটবল ভারতের তিনটি সর্বাধিক জনপ্রিয় খেলার মধ্যে একটি, অন্যগুলি হল ক্রিকেট এবং কাবাডি। এশিয়ান ফুটবল কনফেডারেশন (এএফসি) ইন্ডিয়ান সুপার লিগকে ভারতের জাতীয় ফুটবল লিগ হিসাবে স্বীকৃতি দিয়েছে। সন্তোষ ট্রফি হল ভারতের রাজ্য এবং সরকারি প্রতিষ্ঠানগুলির মধ্যে একটি নক-আউট প্রতিযোগিতা।
ভারত ২০১৭ ফিফা অনূর্ধ্ব-১৭ বিশ্বকাপ আয়োজন করেছিল, দেশটি প্রথম ফিফা ইভেন্ট আয়োজন করেছিল; এটিকে ফিফা অনূর্ধ্ব-১৭ বিশ্বকাপের সবচেয়ে সফল উপস্থিতি বলা হয়, যেখানে রেকর্ড ১,৩৪৭,১৩৩ দর্শক উপস্থিতি ছিল, যা ১৯৮৫ সালে চীনের পূর্ববর্তী রেকর্ড ১২,৩০,৯৭৬ ছাড়িয়ে যায়। ভারত ২০২২ ফিফা অনূর্ধ্ব-১৭ মহিলা বিশ্বকাপও আয়োজন করেছিল এবং ২০১৯ ফিফা অনূর্ধ্ব-২০ বিশ্বকাপ আয়োজনের জন্য বিড করেছিল কিন্তু পোল্যান্ডের কাছে হেরে যায়।
ভারত জাতীয় ফুটবল দল ১৯৫০ ফিফা বিশ্বকাপে খেলার যোগ্যতা অর্জন করে, কিন্তু অংশগ্রহণ করেনি।
উইমেন ইন সিনেমা কালেক্টিভ

উইমেন ইন সিনেমা কালেক্টিভ, সংক্ষেপে ডব্লিউসিসি হল মালয়ালম চলচ্চিত্র শিল্পে কাজ করা মহিলাদের জন্য একটি সংগঠন।
২০১৭ সালের ১লা নভেম্বর, মালয়ালম চলচ্চিত্রের একজন বিশিষ্ট চলচ্চিত্র অভিনেত্রীর সঙ্গে জড়িত যৌন নিপীড়নের মামলার পরে কেরালায় উইমেন ইন সিনেমা কালেক্টিভ ফাউণ্ডেশন একটি সমিতি হিসাবে নিবন্ধিত হয়েছিল। সংগঠনটির লক্ষ্য হল মহিলাদের সঙ্গে হওয়া দুর্ব্যবহারের অভ্যাসের বিরুদ্ধে সামাজিক সচেতনতা জাগ্রত করা এবং মালয়ালম চলচ্চিত্র শিল্পে লিঙ্গ নিরপেক্ষ অনুশীলনের প্রচার করা, যাতে নারী শিল্পীদের কল্যাণের জন্য ঐক্যবদ্ধ কণ্ঠস্বর তৈরি করা যায়।
সিনেমা কালেক্টিভের মহিলারা অভ্যন্তরীণ অভিযোগ কমিটি (আইসিসি) গঠন করতে এবং সমস্ত মালয়ালাম চলচ্চিত্র প্রযোজনা ইউনিটগুলিতে যৌন হয়রানি থেকে মহিলাদের সুরক্ষা (পিওএসএইচ) আইন, ২০১৩- এর কঠোর প্রয়োগ নিশ্চিত করতে কেরালা হাইকোর্টের হস্তক্ষেপ চেয়েছিল। কেরালা হাইকোর্ট সমস্ত চলচ্চিত্র বিভাগে পিওএসএইচ আইন মেনে চলার রায় ঘোষণা করেছে - যা ডব্লিউসিসি প্রতিষ্ঠার পরে একটি উল্লেখযোগ্য মাইলফলক ছিল।
মালয়ালম চলচ্চিত্র শিল্পীদের সমিতি এবং ডব্লিউসিসি-এর একজন সদস্য, অভিনেতা পার্বতী থিরুভোথু প্রথম প্রকাশ্যে বলেছিলেন যে নারী বিদ্বেষ সংলাপযুক্ত চলচ্চিত্রগুলিকে উৎসাহিত করা উচিত নয়। তিনি বর্ষীয়ান অভিনেতা মামুট্টির চলচ্চিত্র "কাসাবা" (২০১৬) সম্বন্ধে বলেছিলেন এটি এরকম একটি চলচ্চিত্র। তিনি অনুরোধ করেছিলেন যে মামুট্টির মতো বরিষ্ঠ অভিনেতারা, যাঁরা সম্মানিত এবং যাঁদের অনেক অনুরাগী রয়েছে, তাঁদের এখন থেকে এমন চলচ্চিত্রগুলিতে অভিনয় করা থেকে বিরত থাকতে হবে, যেখানে এই ধরনের নারী বিদ্বেষী সংলাপ রয়েছে। তাতে সমাজের উন্নতি হবে। পার্বতীর দৃষ্টিভঙ্গি সমালোচনাই বেশি পেয়েছিল কিন্তু চলচ্চিত্র সমিতির কাছ থেকে কিছু সমর্থনও পেয়েছিল। কিন্তু তিনি সাইবার-গুণ্ডামির শিকার হয়েছিলেন। তিনি অভিনেতার অনুরাগীদের দ্বারা নিষ্ঠুরভাবে ট্রোলড হয়েছিলেন। পার্বতীর অভিযোগের পরে কেরালা পুলিশ তাদের দুজনকে গ্রেপ্তার করেছিল।
ফিল্ম এমপ্লয়িজ ফেডারেশন অফ কেরালা (ফেফকা) তাদের নিজস্ব মহিলা শাখা চালু করেছে।নবনির্মিত মহিলা শাখার সভাপতি ভাগ্যলক্ষ্মী, ডব্লিউসিসির সমালোচনা করেছেন, তাদের পন্থা বাছাইমূলক হওয়ার কারণে। নতুন মহিলা শাখাটিকে অনেক উপায়েই ডব্লিউসিসির সমান্তরাল সমিতি হিসাবে দেখা হয়, দাবি করা হয় এটি এমন একটি মঞ্চ যেখানে মহিলা প্রযুক্তিবিদদের উদ্বেগ প্রকাশ করা যেতে পারে এবং তারা সেগুলি সমাধানের জন্য সংশ্লিষ্ট প্রযোজকদের সাথে সালিস হিসাবে কাজ করবে।
আন্দামান ও নিকোবর ফুটবল দল

আন্দামান ও নিকোবর ফুটবল দল ভারতের কেন্দ্রশাসিত অঞ্চল আন্দামান ও নিকোবর দ্বীপপুঞ্জ-এর প্রতিনিধিত্ব করে। এই দল সন্তোষ ট্রফিতে নিয়মিত অংশগ্রহণ করে থাকে।
২০২২/২৩ মৌসুমের তালিকা:
লাদাখ ফুটবল দল

লাদাখ ফুটবল দল হল ভারতের কেন্দ্রশাসিত অঞ্চল লাদাখ-এর প্রতিনিধিত্বকারী ফুটবল দল যা সন্তোষ ট্রফিতে নিয়মিত অংশগ্রহণ করে থাকে। ২০২২/২৩ মরসুমে এই দলের সন্তোষ ট্রফির অভিষেক হয়েছিল।
২০২২/২৩ মরসুমের তালিকা:
লর্ড অব দ্য ফ্লাইজ

লর্ড অব দ্য ফ্লাইজ () ব্রিটিশ লেখক উইলিয়াম গোল্ডিং রচিত ১৯৫৪ সালের উপন্যাস। গল্পটি একদল ব্রিটিশ বালকের একটি জনবসতিহীন দ্বীপে আটকা পড়া এবং নিজেদের শাসন করার জন্য তাদের বিপর্যয়কর প্রচেষ্টাকে কেন্দ্র করে গড়ে ওঠেছে। বিষয়বস্তুতে রয়েছে দলগত ও একক চিন্তাভাবনা, যুক্তিবাদী ও মানসিক প্রতিক্রিয়া এবং নৈতিকতা ও অনৈতিকতার মতপার্থক্য।
গোল্ডিংয়ের প্রথম উপন্যাসটি ইতিবাচক পর্যালোচনা লাভ করে। এটি মডার্ন লাইব্রেরির ১০০ সেরা উপন্যাস, সম্পাদকদের তালিকায় ৪১তম এবং পাঠকদের তালিকায় ২৫তম স্থান অধিকার করে। ২০০৩ সালে এটি বিবিসির দ্য বিগ রিড জরিপে ৭০তম স্থান, ও ২০০৫ সালে টাইম পত্রিকা বইটিকে ১৯২৩ থেকে ২০০৪ পর্যন্ত প্রকাশিত ১০০ সেরা ইংরেজি ভাষার উপন্যাসের একটি এবং সর্বকালের ১০০ সেরা প্রাপ্তবয়সীদের বইয়ের তালিকায় অন্তর্ভুক্ত হয়। ২০১৬ সালের ইউকে জরিপে "লর্ড অব দ্য ফ্লাইজ" দেশের বিদ্যালয়ের প্রিয় বইয়ের মধ্যে ৩য় স্থান অধিকার করে। এছাড়া এটি বিবিসি নিউজ-এর ২০০৯ সালে প্রকাশিত ১০০ "সবচেয়ে অনুপ্রেরণাদায়ী" উপন্যাসের তালিকায় অন্তর্ভুক্ত হয়।
বইটি ১৯৮৪ সালে ক্লিফটন কলেজ প্রিপারেটরি স্কুলে প্রথম মঞ্চায়ন হয়। এই বিদ্যালয়ের শিক্ষক ইলিয়ট ওয়াটকিন্স উইলিয়াম গোল্ডিংয়ের অনুমতি সাপেক্ষে এটি মঞ্চ উপযোগী করেন এবং গোল্ডিং প্রথম রাতের মঞ্চায়নে উপস্থিত ছিলেন।
নাইজেল উইলিয়ামস এই বইটি মঞ্চস্থ করার উপযোগী করেন। মঞ্চনাটকটি ১৯৯৫ সালের জুলাই মাসে রয়্যাল শেকসপিয়ার কোম্পানিতে প্রথম মঞ্চস্থ হয়।
২০১৩ সালের জুন মাসে বিবিসি বেতার ৪ এক্সট্রাতে সাশা ইয়েভতুশেঙ্কো পরিচালনায় জুডিথ অ্যাডামস কর্তৃক বেতারের জন্য উপযোগকৃত চারটি ৩০ মিনিটের পর্ব সম্প্রচারিত হয়। গল্প বর্ণনা করেন রুথ উইলসন, রালফ চরিত্রে ফিন বেনেট, জ্যাক চরিত্রে রিচার্ড লিনেল, পিগি চরিত্রে ক্যাসপার হিল্টন-হিলি ও সাইমন চরিত্রে জ্যাক কেইন কণ্ঠ দেন।
পর্বসমূহ হল:
মারি বেসনিয়ার বিউভালট

মেরি বেসনিয়ার বিউভালট (জন্ম ৩০ জুলাই, ১৯৮০) একজন ফরাসি ধনকুবের উত্তরাধিকারী। তিনি ল্যাকটালিসের একজন প্রধান শেয়ারহোল্ডার।
মেরি বেসনিয়ার বিউভালট ১৯৮০ সালে জন্মগ্রহণ করেন তার বাবা, মিশেল বেসনিয়ার, ১৯৫৫ থেকে ২০০০ সাল পর্যন্ত ল্যাকটালিসের সিইও ছিলেন। তার পিতামহ, আন্দ্রে বেসনিয়ার, ১৯৩৩ সালে বেসনিয়ার গ্রুপ (পরে ল্যাকটালিস নামে পরিচিত) প্রতিষ্ঠা করেছিলেন। তার দুই ভাই, একজন ইমানুয়েল বেসনিয়ার, যিনি ল্যাকটালিসের সিইও এবং অপরজন জঁ-মিশেল বেসনিয়ার।
বেসনিয়ার ২০০০ সালে তার ভাইদের সাথে ল্যাকটালিস এর ১০০% উত্তরাধিকার সূত্রে পেয়েছিলেন ২০১৮ সালের হিসাবে, তার মূল্য আনুমানিক US$৫.৬ বিলিয়ন। 
বেসনিয়ার বিবাহিত। তিনি লাভাল, মায়েনে, ফ্রান্সে থাকেন।
মিশেল লেকলার্ক

মিশেল লেকলার্ক (জন্ম ১৯৩৮/১৯৩৯) একজন ফরাসি ধনকুবের ব্যবসায়ী। তিনি ডেকাথলন এর প্রতিষ্ঠাতা এবং ৪০% এর মালিক। ৫৭টি দেশ এবং অঞ্চলে (জানুয়ারি ২০২০) ১৬৪৭ টিরও বেশি স্টোর সহ, এটি বিশ্বের বৃহত্তম ক্রীড়া সামগ্রী খুচরা বিক্রেতা।
লেকলার্ক ফ্রান্সে জন্মগ্রহণ করেন। তার চাচাতো ভাই, জেরার্ড মুলিজ, আউচান সুপারমার্কেট চেইনের প্রতিষ্ঠাতা এবং ডেকাথলনের ৪০% মালিক।
লেকলার্ক ১৯৭৬ সালে ডেকাথলন, একটি ক্রীড়া সামগ্রীর খুচরা বিক্রেতা প্রতিষ্ঠা করেন
ডিসেম্বর ২০১৭ পর্যন্ত, "ফোর্বস" তার মোট সম্পদের মূল্য US$৫.১ বিলিয়ন অনুমান করেছে।
তিনি চার সন্তানের সাথে বিবাহিত এবং ফ্রান্সের লিলে থাকেন।
তার স্ত্রী, মারি-ক্লদ লেকলার্ক, একজন সাইকোথেরাপিস্ট, এবং ২০০৫ সালে শুরু হওয়া ডেকাথলন ফাউন্ডেশনের কাউন্সিলে পরিবারের প্রতিনিধিত্ব করেন।
জঁ-মিশেল বেসনিয়ার

জঁ-মিশেল বেসনিয়ার (জন্ম ১৯৬৭/১৯৬৮) একজন ফরাসি ধনকুবের উত্তরাধিকারী। তিনি ল্যাকটালিসের একজন প্রধান শেয়ারহোল্ডার।
জিন-মিশেল বেসনিয়ার প্রায় ১৯৬৮ সালে জন্মগ্রহণ করেন তার পিতা, মিশেল বেসনিয়ার, ১৯৫৫ থেকে ২০০০ সাল পর্যন্ত ল্যাকটালিসের সিইও ছিলেন। তার পিতামহ, আন্দ্রে বেসনিয়ার, ১৯৩৩ সালে বেসনিয়ার গ্রুপ (পরে ল্যাকটালিস নামে পরিচিত) প্রতিষ্ঠা করেছিলেন। তার এক ভাই আছে, ইমানুয়েল বেসনিয়ার, যিনি ল্যাকটালিসের সিইও এবং একজন বোন মেরি।
বেসনিয়ার তার ভাই এবং বোনের সাথে ১০০% ল্যাকটালিস উত্তরাধিকার সূত্রে পেয়েছিলেন। 
তার মোট মূল্য "ফোর্বস" দ্বারা অনুমান করা হয়েছিল US$৬.৬ বিলিয়ন (জুলাই ২০২১)। 
তিনি লাভাল, মায়েন, ফ্রান্সে থাকেন।
ইউসুফ মনসুর

ইউসেফ মনসুর (জন্ম ১৯৪৪/১৯৪৫) একজন মিশরীয় ধনকুবের ব্যবসায়ী এবং মনসুর গ্রুপের মালিক।
তার দুই ভাই আছে যারা ধনকুবের, মোহাম্মদ মনসুর এবং ইয়াসিন মনসুর।
২০২০ সালের মার্চ মাসে, "ফোর্বস" তার মোট মূল্য $১.৯ বিলিয়ন অনুমান করেছে।
তিনি পাঁচ সন্তানের জনক এবং কায়রোতে থাকেন।
এডুয়ার্ড কুচেরা

এডুয়ার্ড কুচেরা (জন্ম ১১ জানুয়ারী ১৯৫৩) একজন চেক সফটওয়্যার প্রকৌশলী এবং একজন উদ্যোক্তা। তিনি পাভেল বৌদিশের সাথে কম্পিউটার সিকিউরিটি কোম্পানি অ্যাভাস্টের সহ-প্রতিষ্ঠাতা। "ফোর্বস" অনুসারে ২০২২ সালের হিসাবে কুচেরা চেক প্রজাতন্ত্রের ১০ম ধনী ব্যক্তি, যার মোট মূল্য ৩২.৪ বিলিয়ন চেক কোরুনা। 
কুচেরা বাউডিসের সাথে আলউইল সফটওয়্যার সহ-প্রতিষ্ঠা করার আগে চার্লস বিশ্ববিদ্যালয়ে অধ্যয়ন করেছিলেন। কোম্পানির নাম পরিবর্তন করে অ্যাভাস্ট সফটওয়্যার রাখা হয় এবং অ্যাভাস্ট অ্যান্টিভাইরাস সবচেয়ে বেশি ব্যবহৃত কম্পিউটার নিরাপত্তা সফটওয়্যার অ্যাপ্লিকেশনগুলির মধ্যে একটি হয়ে ওঠে।
ভ্যালেন্তিন কিপিতকভ

ভ্যালেন্তিন কিপিতকভ (জন্ম ৫ জুন, ১৯৭৬) একজন রুশ ধনকুবের। সের্গেই দিমিত্রিয়েভের সাথে সফটওয়্যার ফার্ম জেটব্রেইন সহ-প্রতিষ্ঠা করে তিনি তার ভাগ্য তৈরি করেছেন। তিনি প্রাথমিকভাবে প্রাগে থাকেন। তিনি সেন্ট পিটার্সবার্গ স্টেট ইউনিভার্সিটি থেকে স্নাতক হন।